Suma koje su anketirane kompanije namenile za promociju putem interneta u proseku iznosi oko 46 odsto ukupnog budžeta za marketing, pokazala je anketa na koju su odgovarali predstavnici kompanija, prenosi Nova ekonomija.\n"Više nego ikada, prava je prilika da se odgovori na zahteve kupaca. Tu su glavna tri izazova: da se podaci o interesovanjima kupaca upotrebe na pravi način, da se angažuje prema njima i da se stvori organizacija koja daje rezultate", izjavila je Rukandra Bandila, iz rumunskog ogranka Deloitte-a.\nU narednih godinu dana planira se rast ulaganja u internet aktvnosti, dok će ulaganje u društvene mreže ostati na visokom nivou.\nIstraživanje koje je sproveo Deloitte rezultat je analize oko 300 odgovora najuspešnijih stručnjaka za marketing u Sjedinjenim Američkim Državama koji su aktivni u 13 oblasti.\nTri četvrtine ispitanika izjavilo je da je koristilo društvene mreže za izgradnju brenda, više od polovine za zadržavanje i pridobijanje novih kupaca. U studiji se naglašava da je doprinos društvenih mreža marketinškom uspehu kompanija porastao za 23 odsto u odnosu na februar 2020.\nKREĆE PROVERA IMOVINE! Specijalna jedinica je spremna, na prvom UDARU građani koji su za tri godine utajili 150.000 evra\nSa druge strane, manje se ulaže u kampanje koje vode influenseri na LinkedIn-u, blogovima, Instagramu, Facebooku i ostalim platformama. Najveći rast ulaganja u onlajn kampanje inače se očekuje u bankarstvu i profesionalnim uslugama.\nUprkos većoj potrošnji na onlajn aktivnosti, marketinški stručnjaci smatraju da to malo utiče na ukupni učinak kompanije, čak 28 odsto njih veruje da to nema nikakav uticaj.\nStudija takođe naglašava da se kompanije radije odlučuju za u optimizaciju svojih sajtova (70 odsto njih) nego za pravljenje i održavanje aplikacija (30 odsto).\nMoguć nedostak radne u oblasti marketinga\nGotovo dve trećine ispitanika izjavilo je i da je uloga marketinga postala značajnija, kao i da se uglavnom odnosila na zadržavanje klijenata i održavanje popularnosti brendova.\nTo je posebno upečatljivo s obzirom na to da u marketingu radi manje ljudi, jer je devet odsto tih poslova izgubljeno tokom pandemije.\nNeodstatak radne snage u toj oblasti mogao bi da bude problem u budućnosti, četvrtina ispitanika smatra da se ta radna mesta nikada neće vratiti.\nIstraživanje kompanije Deloitte-a sprovodi se dva puta godišnje, putem internet ankete.\nOdnosi se na tehnologiju, bankarstvo, maloprodaju, usluge, komunikacije, saobraćaj, građevinu, energetiku, obrazovanje i ostale oblasti poslovanja.\nOHRABRUJUĆI REZULTATI istraživanja o univerzalnom dohotku, ljudi srećniji i zdraviji\nIstraživanje o univerzalnom dohotku sprovedeno u Stoktonu u Kaliforniji u okviru kojeg su stanovnici grada mesečno dobijali 500 dolara bez ikakvih uslova, pokazalo je ohrabrujuće rezultate za pristalice ove ideje, piše portal Bizlife.rs.\nRastuće ekonomije zemalja u razvoju Evrope i centralne Azije zabeležiće ove godine pad aktivnosti od 4,4 procenta, što predstavlja najgoru recesiju od globalne finansijske krize 2008, navodi se u danas objavljenom ažuriranom izdanju Ekonomskog izveštaja Svetske banke za ovaj region.\nAmerički bogataši "OTEŽALI" za 195 MILIJARDI Bajden doneo povoljniju poslovnu klimu\nPredsednik Sjedinjenih Država DŽo Bajden traži da najbogatiji Amerikanci plaćaju veći, pošteniji porez na dobit, ali ispostavilo se da su oni u stvari najveći dobitnici tokom njegovih prvih 100 dana kao predsednika.\nU NOVEMBRU JE ULOŽIO 2.000, sada ima 8.000 EVRA! Danas 10.000 Srba ima etereum koji je za tri meseca skočio 4 puta!\nDruga najpopularnija kriptovaluta u Srbiji - Ethereum, kojom trguje čak oko 10.000 naših građana, dostigao je juče novu rekordnu vrednost sa cenom od preko 1.500 dolara, a već danas je premašio i granicu od 1.600 zelenih novčanica! Trenutno se ovaj digitalni novčić može kupiti za 1.635 dolara, a cena na kripto berzama nastavlja blago da raste.\nTesla Motors ostvario je u poslednjem prošlogodišnjem tromesečju dobit od 139 miliona dolara, što je tek četvrta kvartalna dobit u 15 godina postojanja tog proizvođača električnih automobila, ali druga zaredom, a zahvaljuje se snažnom rastu prihoda.


By Newsroom / Објављено на: September 30, 2020\nPredsedništvo crnogorske Demokratske partije socijalista (DPS) predložiće Glavnom odboru da sredinom decembra bude održan vanredni kongres partije.\nCilj kongresa bi trebao da bude pokretanje sveobuhvatne kadrovske reforme, kao i unapređenje i dinamizacija rada partije na svim nivoima.\nNa sednici, kojom je predsedavao predsednik stranke Milo Đukanović, kako se navodi u saopštenju, Predsedništvo stranke detaljno je analiziralo rezultate parlamentarnih izbora održanih 30. avgusta.\n“Donesena je jednoglasna odluka o upućivanju predloga Glavnom odboru da se organizuje vanredni kongres do polovine decembra, što ima za cilj sveobuhvatnu kadrovsku reformu, unapređenje i dinamizaciju rada partije na svim nivoima”, rekli su iz te partije.\nNavodi se da je na sednici konstatovano da je podrška više od 143 hiljada glasova na parlamentarnim izborima značajna, jer je ostvarena u izbornom procesu koji je, kako su rekli, pratilo direktno uplitanje stranog faktora i otvoreno učešće Srpske pravoslavne crkve.\n“DPS ostaje i dalje pojedinačno najača politička snaga koja će i u novom političkom kontekstu nastaviti da se snažno bori za jačanje demokratije, vladavine prava, realizaciju evropske agende, očuvanje multietničkog sklada i svih drugih vrednosti savremene Crne Gore”, kaže se u saopštenju.\nPredsedništvo je konstatovalo da priznanje rezultata izbora DPS-a potvrđuje puni demokratski kapacitet te partije i da je zahvaljujući tome napravljen novi iskorak u demokratskom razvoju, značajan za dalje izborne procese, jačanje uloge Parlamenta i međunarodnog ugleda Crne Gore.\n“DPS zahvaljuje svim svojim glasačima na poverenju, koje predstavlja snažan podsticaj za istrajavanje na našim ideološkim opredelenjima”, zaključili su iz DPS-a.\nSlovenija: Prema odluci parlamenta, prodavnice će biti zatvorene nedeljom


Mir i stabilnost nedostižni u odsustvu osmišljenog uključivanja žena u procese izgradnje mira, rekli su učesnici skupa Dani bezbednosti u Beču | OSCE\nPočetna strana Novosti Vest i saopštenja Mir i stabilnost nedostižni u odsustvu osmišljenog uključivanja žena u procese izgradnje mira, rekli su učesnici skupa Dani bezbednosti u Beču\nSprečavanje i rešavanje konflikta, Rodna ravnopravnost\nBEČ 16 novembar 2015\nLenita Tovaika, ministarka za spoljnu trgovinu i razvoj Finske, rekla je da se jedan od najvećih nedostataka u primeni Rezolucije 1325 tiče učešća žena u procesima medijacije i mirovnim procesima, BEČ, 16. novembar 2015 (OSCE/Micky Kroell) Podaci o fotografiji\nBEČ, 16. novembar 2015 – Mir i bezbednost u društvima se ne može postići bez punog i osmišljenog učešća žena u procesima izgradnje mira, rekli su učesnici događaja Dani bezbednosti, 13. novembra 2015. godine u Beču.\nSkup Dani bezbednosti OEBS, „U potrazi za mirom i stabilnošću: Način na koji rod pravi razliku“, poslužio je kao forum za iznalaženje prilika za primenu rodne perspektive u prevenciji kriza, upravljanju konfliktima, pomirenju i medijaciji, kao i post-konfliktnoj rehabilitaciji. Razgovori su obuhvatili niz pitanja kakva su žene u procesima medijacije i pomirenja, borba protiv ekstremnog nasilja i integrisanje rodnog aspekta u okviru institucija sektora bezbednosti.\n„Uključivanje žena u ceo tok konfliktnog ciklusa je najbolji način za ostvarivanje sveobuhvatne bezbednosti“, rekao je generalni sekretar OEBS-a Lamberto Zanijer. „Žene imaju puno pravo na mesto za pregovaračkim stolom. U mnogim sukobima, žene su premošćavale jaz među suprotstavljenim stranama, iako su njihovi napori retko bili prepoznati. Neuspeh u uključivanju žena predstavlja rasipanje resursa i propuštenu priliku da se iskoriste svi mogući faktori u cilju održivog mira“.\nAmbasador Vuk Žugić, predsedavajući Stalnog saveta OEBS-a, podsetio je učesnike da se ove godine navršava 15 godina od usvajanja Rezolucije 1325 Saveta bezbednosti UN o ženama, miru i stabilnosti. „Srbija je posvećena ravnopravnoj zastupljenosti i punom učešću žena u svim naporima usmerenim na održavanje mira i stabilnosti, kako u Srbiji, tako i širom regiona OEBS-a“, rekao je.\nObraćajući se kao glavni govornik, Lenita Tovaika, ministarka za spoljnu trgovinu i razvoj Finske, rekla je da se jedan od najvećih nedostataka u primeni Rezolucije 1325 tiče učešća žena u procesima medijacije i mirovnim procesima. „Nova istraživanja pokazuju da osmišljeno uključivanje žena u grupu pregovarača povećava verovatnoću da će biti postignut dogovor, kao i održivost dogovora, na taj način utirući put ka trajnijem i održivom miru“, rekla je ona.\nMihael Georg Link, direktor Kancelarije za demokratske institucije i ljudska prava OEBS-a (ODIHR), istakao je važnost Rezolucije 1325 kao dokumenta o ljudskim pravima. „Izrada i sprovođenje nacionalnih akcionih planova na osnovu Rezolucije 1325 SB UN je važno za ispunjavanje agende o pitanjima žena, mira i bezbednosti. Ukoliko žene aktivno učestvuju u mirovnim pregovorima i inicijativama za izgradnju mira, one su u mogućnosti da daju doprinos i utiču na postojeće agende“, rekao je direktor Link.\nAmbasadorka Patrisija Flor, generalni direktor za međunarodni poredak, Ujedinjene nacije i kontrolu naoružanja u Saveznom ministarstvu spoljnih poslova Nemačke, rekla je: „Treba da omogućimo ženama da igraju aktivnu ulogu u borbi protiv terorizma. Kada im se obrati organizacija kakva je OEBS, to može da napravi veliku razliku“. Nemačka, rekla je, kao naredni predsedavajući OEBS-u, pridaje veliki značaj promovisanju agende o pitanjima žena, mira i bezbednosti.


HRW: U HR zabeležen visok stepen istorijskog revizionizma\nTanjug 15. januara 2020. 11:21\nZAGREB – Organizacija Hjuman rajts voč (HRW) u godišnjem izveštaju o stanju ljudskih prava u Hrvatskoj kontatuje da je u toj zemlji istorijski revizionizam među najvišima u EU, da je tokom prošle godine zabeleženo nekoliko nasilnih napada na hrvatske Srbe i da zvanični Zagreb nije snosio posledice za nezakonito i nasilno postupanje sa migrantima.\nU izvešću HRW za prošlu godinu se navodi da je u januaru u projektu „Sećanje na holokaust“, koju su predvodili univerziteti širom Evrope, „ustanovljeno da je istorijski revizionizam Hrvatskoj među najvišima u Evropskoj uniji“, preneo je portal Index.\n„Uprkos verodostojnim izveštajima tokom godine o nezakonitom i nasilnom vraćanju migranata u Bosnu i Srbiju, kršeći EU zakon o izbeglicama i ljudskim pravima, Hrvatska nije snosila posledice institucija EU“, piše HRW u izveštaju o ljudskim pravima u Hrvatskoj.\nU izveštaju se dodaje da je i hrvatska predsednica Kolinda Grabar-Kitarović za švicarsku televiziju „potvrdila povremenu upotrebu sile, ali je kasnije povukla svoje komentare“.\nUprkos tome što su međunarodna tela dosledno preporučivala Hrvatskoj da omogući podršku u zajednici svim ljudima s invaliditetom koji se trenutno nalaze u ustanovama, Hrvatska je istrajala na planovima smeštaja odraslih ljudi s invaliditetom u udomiteljstvo, navodi HRW.\nU julu prošle goine Hrvatska je ratifikovala Deklaraciju o sigurnim školama kojom se obavezuje na suzdržavanje od vojne upotrebe škola u ratovima.\nPo rečima dečjeg ombudsmana, romska deca su najugroženija grupa u prošloj godini sa ograničenim pristupom uslugama, skupina u 2019. godini, s ograničenim pristupom uslugama, zaključuje se u izveštaju.\nU periodu između januara i septembra 2019. godine, nevladina organizacija Documenta zabeležila je 39 predmeta ratnih zločina protiv 59 optuženika pred sudovima u Hrvatskoj, stoji u izveštaju.


DNP: Sjever izbrisan s mape ekonomskog razvoja - Vijesti.me\nVLASTI DA INVESTIRAJU\nFoto: Aida Skorupan Autor: Mina Business\nDemokratska narodna partija (DNP) pozvala je vladajuću koaliciju da napokon krene s investicijama u sjeverni region u cilju otvaranja novih radnih mjesta, koja su glavni preduslov za oživljavanje tog dijela Crne Gore, njegov prosperitet i garant opstanka stanovništva.\nFunkcioner DNP-a, Svetislav Perišić, smatra da će se u suprotnom agonija sjevera nastaviti do smjene vlasti i dolaska na čelne pozicije u državi odgovornih ljudi, koji neće davati lažna obećanja na izborima i dijeliti građane po mjestu stanovanja.\n„Ti ljudi će sprovoditi pravednu socio-ekonomsku politiku, koja će za cilj imati da ni jedan dio crnogorske teritorije ne bude zapostavljen, zaboravljen i prepušten golom opstanku, kako to inače aktuelna vlast, nehumano, i bez trunke građanske savjesti, već godinama čini sa sjeverom Crne Gore“, naveo je Perišić u saopštenju.\nOn je naveo da je opštepoznata činjenica da je Vlada, lošom ekonomskom politikom, zaobišla sjever Crne Gore i načinila dalekosežne štete po njegov dugoročni razvoj.\nPerišić smatra da je krajnje vrijeme da se „maćehinski odnos“ Vlade, koja duži niz godina sprovodi diskriminaciju prema Pljevljima, Bijelom Polju, Beranama, Rožajama, Kolašinu i drugim opštinama sjevera, promijeni.\n„Stiče se utisak da su te opštine, koje je Vlada zaboravila, izbrisane s mape ekonomskog razvoja. Zato se nameće imperativna potreba da vlast više ne podržava sjeverne opštine samo na papiru, nego da se i sjeveru, kao nepravedno zapostavljenom, konačno pruži šansa i preduzmu mjere za njegov privredni i ukupni oporavak“, saopštio je Perišić.\nOn je kazao da se aktuelni režim zalaže za ravnomjerni regionalni razvoj tek deklarativno, tako da u praksi nema pomaka, jer za sve veće investicije već godinama postoji granica na Bioču.\nPerišić je podsjetio da su u kabinetu premijera Mila Đukanovića dva potpredsjednika sa sjevera Crne Gore, koji su se uklopili i dali puni doprinos Vladinoj politici ignorisanja tog dijela države.\n„Ni jednim svojim potezom, ni jedan od njih dvojice nije doprinio da se po pitanju razvoja sjevera bilo šta učini. Njima je bitno da se drže svojih fotelja i Podgorice, da strogo vode računa da ne dosađuju premijeru oko zapostavljenog sjevera, od kojeg je i on sam digao ruke, osim kad mu trebaju glasovi za izbore“, naveo je Perišić.\nOn je dodao da je za DNP neprihvatljiv takav odnos države prema sjeveru, što rezultira poražavajućom statistikom o velikoj stopi nezaposlenosti i sve većoj migraciji stanovništva.\n„Kompletna privreda sjevera je uništena. Radnička klasa više ne postoji, pa su bivši radnici sa mizernim otpremninama, i po desetak puta manjim od onih u Podgorici, prepušteni ulici i postali socijalni slučajevi“, kazao je Perišić.\nOn je saopštio da su se mnogi od tih radnika obradovali da će, kao žrtve tranzicije, shodno nedavno donesenom zakonu, moći da dobiju kakve-takve penzije, ali da je većina ostala kratkih rukava, jer se zakon odnosi samo na one koji su izgubili posao usljed stečaja.\n„Tehno-ekonomski viškovi, za koje je proglašena ogromna većina radnika sa sjevera, ovim zakonskim rješenjem nijesu obuhvaćeni. Zato, na primjer, u Bijelom Polju, od nekoliko hiljada radnika bivših preduzeća, pravo na ovu penziju ima samo njih 32, što je poražavajući i šokantan podatak“, naveo je Perišić.\nOn smatra da sve to pokazuje da vlast stanovnike sjevera tretira kao građane drugog reda, ne želi da čuje njihove probleme i da im izađe u susret.\n„Vlast svaku komunikaciju s građanima svodi na čuvena predizborna obećanja da će se živjeti bolje, vezana za razvoj poljoprivrede i turizma, od čega, po pravilu, i dalje nema ništa“, zaključio je Perišić.\nperooo 3 godine i 7 mjeseci\nPa ko im je kriv sto glasaju DPS ?\nDr.Kilomud-Neuropsihijatar 3 godine i 7 mjeseci\nHA HAHA,a ko su ovi DNJP ?


ALEKSANDAR PAVIĆ: Zapad spreman za scenario haosa u BiH – Od 70.000 migranata napraviće vojsku od 5.000 ratnika – DnevniZurnal\nby admin 01/08/2021, 20:19 1.4k Views\nRepublika Srpska je dala odličan prvi odgovor na zakon Valentina Incka, a sada je važno da Beograd da do znanja da stoji iza politike Banjaluke.\nZapadne zemlje znaju da ne mogu da se ponašaju kao ‘90-ih ali su verovatno spremne za izazivanje haosa u BiH i na Balkanu, upozorava politikolog Aleksandar Pavić, koji smatra da je neuralgična tačka – Brčko.\nSituacija u koju je dovedena Republika Srpska polako, kaže Pavić u emisiji Radio Sputnjika „Od četvrtka do četvrtka”, klizi ka nekoj novoj konferenciji.\nZa našeg sagovornika alarm da Zapad nešto sprema na Balkanu bila je priča o non-pejperima.\nU nezvaničnom slovenačkom dokumentu, koji je procurio pre izvesnog vremena, bilo je navedeno da deo Republike Srpske treba da se spoji sa Srbijom, a ta formulacija za njih znači samo jedno – da Srbiji može da se pripoji istočni deo, koji je manji i siromašniji.\nVeći deo ljudi u RS, podseća on, živi zapadno od Brčkog kojeg je Zapad namerno ostavio kao neuralgičnu tačku na koju mogu da reaguju i gde mogu da intervenišu.\n„To je distrikt, on nije pod vlašću ni RS ni Federacije i ako bi SIPA igde pokušala da hapsi nekoga zbog povrede Inckovog Zakona o zabrani negiranja genocida, onda bi to bilo upravo tamo.\nStrahujem da bi mogli da počnu da se ostvaruju svi ti non-pejperi i na terenu upravo izazivanjem kriza. Presekli bi Republiku Srpsku pojavom hiljadu vojnika u Brčkom, a istovremeno bi napravili neki incident na severu Kosova tako da Srbija mora da reaguje“, kaže naš sagovornik.\nPoenta je, nastavlja Pavić što na Zapadu veoma dobro znaju da kada bi se to desilo, teško da bi mogla da opstanu rukovodstva i u Banjaluci i u Beogradu što bi izazvalo haos u srpskom političkom životu.\nZbog svega navedenog, naš sagovornik je ubeđen da je Inckov potez bio u funkciji upravo ovakvog scenarija i naglašava da bi predstavnici Republike Srpske i Srbije već sledeće nedelje morali da razrade sve varijante kako bi složno pristupili rešavanju te situacije, a obavezno moraju da razgovaraju i sa saveznicima.\nDodaje da su Rusija i Kina ostaju ključni partneri Srba.\n„Kina se verovatno ne bi vojno angažovala na ovom prostoru ali nam prodaje sve više oružja, važni smo joj i zbog jednog kraka „Pojasa i puta“ te bismo mogli da računamo na neku vrstu ekonomske potpore u slučaju eventualnih sankcija,“ kaže Pavić.\nRuska pomoć Srbiji\nRusija se već definisala da ne priznaje novog visokog predstavnika, ali naš sagovornik kaže da mi samo možemo da se pitamo da li će u nekom trenutku ovde osvanuti neka nova baterija S-400 iako nismo videli ni da je ona napustila prostor Srbije.\n„O celoj situaciji treba pričati sa predstavnicima Rusije i predočiti im najgore scenarije. Grci nam takođe jesu prirodni saveznici i devedesetih su nas maksimalno podržavali ali su oni pod pritiskom i zbog Turaka, i loše ekonomske situacije,“ rekao je on.\nIpak, Pavić ne isključuje mogućnost da bi srpski saveznici mogli da budu i mađarski premijer Viktor Orban kao i zemlje članice Višegradske grupe pogotovo nakon spekulacija da bi Bakir Izetbegović mogao da računa na vojsku od 70 hiljada migranata koji su ušli u BiH i da bi od njih moglo da se napravi pet hiljada dobrih boraca.\nNa pitanje da li bi novi visoki predstavnik u BiH Kristijan Šmit ipak mogao nešto da promeni nabolje, naš sagovornik na prvom mestu ističe da on svesno dolazi bez podrške dve stalne članice Saveta bezbednosti UN-a i da očekuje da će postupati po preporukama zapadnih zemalja.\nIako mnogi priželjkuju da Šmit poništi Inckovu odluku, to se neće dogoditi, uveren je Pavić, jer bi onda protiv sebe okrenuo političko Sarajevo, a Zapad na to nije spreman.\n„Ovo je iskorak iz pozicije koju su oni sami napravili – Dejtonski sporazum je bio najbolji recept da BiH bude stabilna. Trebalo je izbaciti strance iz državnih institucija i prepustiti narodima da se sami dogovaraju. Zbog toga ne možemo da očekujemo od onog ko je napravio štetu da je sada popravi, to bi bila nepopravljiva naivnost,“ dodaje on.\nPavić očekuje da će Šmit u narednom periodu pokušati da napravi razdor između Beograda i Banjaluke. „Da bi se takav scenario sprečio Beograd mora da ima istovetan stav sa Banjalukom i Moskvom po ovom pitanju inače će to biti seme prekodrinskog razdora,” zaključio je Aleksandar Pavić.\nGrbović: Paralelna bezbednosna struktura dve godine pratila Anđelka Vučića


Blaupunkt portable player PP5BR, SD/USB/AUX cena, cene Srbija, prodaja Beograd Novi Sad Niš\nBlaupunkt portable player PP5BR, SD/USB/AUX cene\nPortable player Blaupunkt PP5BR, SD/USB/AUX\nEPonuda nije internet prodavnica već Vam omogućava da brzo i lako nađete Blaupunkt portable player PP5BR, SD/USB/AUX po najjeftinijoj ceni. Naš cilj je da kupci budu što bolje informisani o ponudi Blaupunkt portable player PP5BR, SD/USB/AUX na tržištu Srbije. Vrlo lako nalazite željeni proizvod za kategoriju Radio Kasetofoni / Tranzistori cene, ne morate da lutate od sajta do sajta za Blaupunkt Radio Kasetofoni / Tranzistori, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Blaupunkt portable player PP5BR, SD/USB/AUX sa PRODAVCEM. EPonuda ne može da garantuje potpunu tačnost specifikacije i slika za Blaupunkt portable player PP5BR, SD/USB/AUX. Pre kupovine, podatke za Blaupunkt portable player PP5BR, SD/USB/AUX proverite na sajtu PROIZVOĐAČA.


Naslovna Vesti Sport Odbojkaši Spartaka savladali Radnički iz Kragujevca\nU četvrtfinalu plej-ofa Superlige seniora, odbojkaši Spartaka porazili su SPD Radnički iz Kragujevca na domaćem terenu, rezultatom 3:0 u setovima.\nSpartak je poveo u prvom setu rezultatom 11:7, da bi par minuta kasnije došli do vođstva od 15:9. Plavo-beli su imali odličan servis i blok, pa su prvi set završili sa ubedljivih pet poena razlike.\nU drugom setu domaćini su poveli sa 14:6, ali su Kragujevčani uspeli da smanje razliku na 22:17, što je bilo dovoljno Spartaku da i drugi set dobiju u svoju korist (25:20).\nTreći set je bio najneizvesniji, pa je u jednom trenutku rezultat bio izjednačen (8:8). Golubovi su poveli sa 16:12, a treći set je završen rezultatom 25:22.\nSPD Rdadnički Kragujevac


Sektor proizvodnje i trgovine duvana i cigareta uključuje kompanije čija je primarna aktivnost proizvodnja i trgovina duvanskih proizvoda.\nVećina kompanija iz sektora je registrovana pod delatnostima Proizvodnja duvanskih proizvoda,Trgovina na veliko duvanskim proizvodima i Trgovina na malo duvanskim proizvodima u specijalizovanim prodavnicama. Za delatnost gajenje duvana nije registrovana ni jedna firma u Srbiji.\nU sektoru posluje oko 1.000 kompanija\nUkupan broj kompanija u sektoru je oko 1.000, od tog broja oko 25 odsto su aktivne kompanije. Najveći broj aktivnih kompanija je u formi preduzetničke radnje – 158, društva sa ograničenom odgovornošću je 68, a 7 ih je u obliku akcionarskih društava. Ubedljivo najviše kompanija je registrovano za trgovinu na malo duvanskim proizvodima u specijalizovanim prodavnicama.\nVećinu prihoda u sektoru ostvaruje četvrtina kompanija\nVećinu poslovnih prihoda ostvarilo je najvećih 25 odsto kompanija u sektoru Takva situacija se nije menjala u periodu analize, a čak je u 2016. godini porasla na 100 odsto. Top 10 kompanija učestvuju sa 98 odsto, odnosno 99 odsto 2016. godine, u generisanju ukupnih poslovnih prihoda sektora.\nNajvećih 10 kompanija zajedno je ostvarilo u 2016. godini oko 966 miliona evra poslovnih prihoda. Čak 5 kompanija iz “najvećih deset” je u 2016. godini ostvarilo gubitke (JT International, Imperial Tobacco, British American Tobacco, BAT VRANJE AD i MONUS ). Top 10 kompanija u sektoru zapošljava ukupno 1.864 radnika.


Vasin: U narednih nedelju dana odluka stranaka o vlasti u Vojvodini | Autonomija\nVasin: U narednih nedelju dana odluka stranaka o vlasti u Vojvodini\nOčekuje da i SVM učestvuje u vlasti\nPredsednik Pokrajinskog odbora Demokratske stranke (DS) Miroslav Vasin izjavio je danas da u narednih nedelju dana očekuje da se stranački organi izjasne o budućem funkcionisanju vlasti u Vojvodini.\nVasin je za agenciju Beta rekao da su se tehničke grupe DS-a, Nove demokratske stranke (NDS) i Lige socijaldemokrata Vojvodine (LSV) usaglasile oko zajedničkih stavova i načina funkcionisanja buduće koalicije.\nPrema njegovim rečima, ocenjeno je da je najbolje da se ne povećava sadašnji broj sekretarijata u Pokrajinskoj vladi, već da se izvrši drukčija preraspodela među koalicionim partnerima.\n„Taj dokument su zajednički utvrdile tehničke grupe DS-a, NDS-a i LSV-a i očekujem da ga najviši stranački organi te tri partije i potvrde u narednih nedelju dana“, naveo je Vasin.\nTrenutnu vladajuću koaliciju u Skupštini Vojvodine čine DS, LSV i Savez vojvođanskih Mađara (SVM).\nVasin je rekao da SVM „po svojoj volji“ ne učestvuje u aktuelnim pregovorima sa DS, NDS i LSV, ali je dodao da će, nakon što se pronađe konačno rešenje, i SVM biti upoznat s njim.\n„Oni su deo koalicije i očekujemo da će ta koalicija nastaviti da vodi Vojvodinu proširena sa Novom demokratskom strankom“, rekao je Vasin.


Krivokapić predstavio vladu: Abazović potpredsednik, Sekulović ministar policije /video/ - Sputnjik Srbija\n13:04 27.11.2020 Preuzmite kraći link\nZa ministra spoljnih poslova mandatar je predložio Đorđa Radulovića, finansija i socijalnog staranja Milojka Spajića, prosvete, nauke, kulture i sporta Vesnu Bratić, a zdravlja Jelenu Borovinić Bojović.\nZa ministra ekonomskog razvoja predložen je Jakov Milatović, kapitalnih investicija Mladen Bojanić, javne uprave, digitalnog društva i medija Tamara Srzentić, ekologije Ratko Mitrović.\nZa ministre poljoprivede, šumarstva i vodoprivrede predložen je Aleksandar Stijovića, a pravde i manjinskih prava Vladimira Leposavića.\nKrivokapić je na konferenciji za novinare rekao da je ova vlada zasigurno ekspertska i okrenuta prema svim građanima Crne Gore.\n„Ova vlada je vrlo kompetentna, polovina vlade su doktori nauka“, kazao je Krivokapić.\nKrivokapić je ranije najavio da će do danas dostaviti Skupštini program i predlog sastava nove Vlade, a sednica na kojoj će se poslanici o njoj izjasniti zakazana je za 2. decembar.\nStranke vladajuće koalicije su se u više navrata izjasnile da će podržati vladu Krivokapića u parlamentu.\nPre glasanja u Skupštini, partije članice parlamentarne većine će održati sednice partijskih organa na kojima bi, prema očekivanjima, trebalo da bude i podržana nova vlada. Do sada su to učinile jedino GP URA i Prava Crna Gora, a juče je to nagovestio i SNP, čiji je Izvršni odbor usvojio zaključak kojim predlaže Glavnom odboru podršku izglasavanja nove vlade.\nParlamentarni izbori u Crnoj Gori su održani 30. avgusta, a pobedu su odnele stranke okupljene oko tri izborne liste: Za budućnost Crne Gore, Mir je naša nacija i Crno na bijelo.\nIzglasana odluka: Poslanici vladu Crne Gore 2. decembra biraju i onlajn\nZdravko Krivokapić, predstavljanje, ministri, vlada, Crna Gora


Izvor: B92, 28.Mar.2020, 13:14 (ažurirano 02.Apr.2020.)\nPriština -- Specijalni izaslanik američkog predsednika Ričard Grenel istakao je da su SAD spremne da sarađuju sa svakom kosovskom vladom koja će odmah da ukine takse.\nOn je dodao da će u suprotnom podrška SAD izostati.\nIzričit >> Pročitaj celu vest na sajtu B92 << je da SAD ne žele da garantuju pomoć Prištini, dok se druga strana oglušuje o zahtev da ukine takse.\n"Čvrsto verujemo da taksa nanosi štetu kosovskim građanima i ta mera bi nedvosmisleno trebalo da bude odmah ukinuta", rekao je Grenel i istakao da SAD žele da budu sigurne da švoj novac ne troše uzalud u propale investicije.\n"Svi su nam pre izbora obećali da se obavezuju da će ukinuti takse", izričit je Grenel.\n"Sto odsto da. Pogledao me je direktno u oči i rekao da će ukinuti taksu", kazao je Grenel.\nA na pitanje zašto misli da je Kurti lagao, američki diplomata kaže da ne želi da se bavi politikom i da će, kako je naveo, "SAD raditi sa bilo kojom vladom koja hoće da ukine takse".\n"Nikada. Nikada to nije postavljeno kao pitanje u mom prisustvu i kao što rekoh, to nije nešto što sam video ili da se o tome pričalo. Dozvolite mi da budem vrlo jasan. Ovo sam rekao i ranije. To smo rekli na Tvitteru, objavili smo izjave za štampu, kada su oni tražili", kazao je Grenel, uz podsećanje da ovo nije prvi put da se o tome priče, a reč je, ističe, o pukim glasinama.\n"Možemo samo da konstatujemo ono što znamo da su činjenice, a činjenica je da ja nikada nisam video taka sporazum i da se o njemu nikada nije raspravljalo", rekao je Grenel.\n"Želim da budem potpuno jasan da su sve to politička pitanja. Mi, Sjedinjene Države, zaista smo usredsređeni na ekonomska pitanja", ponovio je američki diplomata.\nIstakao je da američki narod voli Kosovo i posvećen je građanima Kosova, ali, navodi, postoje neka pravila.\n"Mi ne želimo da garantujemo pomoć, bez obzira na to št se događa na drugoj strani", rekao je.\n"Međutim, nema sumnje da će uvek biti onih koji sede po strani i koji se neprestano žale", kazao je Grenel.


Zvezda povela u finišu, Partizan izjednačio u nadoknadi\nBeta\t 16. aprila 2016. 20:05\nFudbaleri Crvene zvezde i Partizana odigrali su danas 1:1 u 31. kolu Super lige Srbije, prvom u plej-ofu takmičenja.\nOba gola postignuta su u samom finišu meča. Zvezda je povela pogotkom Predraga Sikimića u 85. minutu.\nCrveno-beli su u petom minutu nadoknade ostali bez Zorana Rendulića, koji je dobio drugi žuti karton sprečavajući kontranapad. Partizan je posle toga napao, a neko iz Zvezdine odbrane je izbacio loptu iz šesnaesterca, na koju je naleteo Everton i sa više od 30 metara doneo Partizanu izjednačenje.\nEverton je odmah potom dobio drugi žuti karton, tako da su oba tima završila sa po 10 igrača.\nZvezda je sada prva na tabeli sa 42 boda, dok je Partizan treći sa 28. Drugoplasirani Čukarički ima 30.\nPartizan u sledećem kolu dočekuje Čukarički, a Zvezda ide u goste Borcu.


tfacomin TFaComin Procesor CSL Laboratorija za računarsku tehniku\nHome » TFaComin Procesor\nArhitektura TFaComin procesora\nKoristeći arhitekturu TFaCo procesora izvršena je specifikacija arhitekture novog procesora koji je dobio ime TFaComin. Ovaj procesor ima instrukciju dužine 15 bita, od kojih 4 bita definišu operaciju, a 12 bitova predstavlja adresni deo instrukcije. Dužina procesorske reči je 16 bita, a istu dužinu ima i memorijska reč. Arhitektura ovog procesora odgovara akumulatorskoj mašini pa su instrukcije jednoadresne. Omogućeno je:\nDirektno memorijsko adresiranje\nSkup operacija koje procesor može da izvrši je:\nHALT – Zaustavljanje programa\nLI – Punjenje akumulatora neposrednim operandom\nLOAD – Punjenje akumulatora podatkom iz memorije\nSTORE – Pamćenje sadržaja akumulatora u memoriji\nADD – Sabiranje\nSUB – Oduzimanje\nNOT – Logička negacija\nOR – Logičko ILI\nAND – Logičko I\nXOR – Ekskluzivno ILI\nIN – Punjenje akumulatora podatkom iz I/O uređaja\nOUT – Slanje podatka u I/O uređaj\nJZ – Skok ako je rezultat nula\nJN – Skok ako je rezultat negativan\nJC – Skok ako postoji prenos\nJMP – Bezuslovni skok\nKompletna specifikacija arhitekture procesora data je u datoteci Specifikacija arhitekture procesora[PDF].\nU okviru diplomskog rada Ilije Damjanovića, 2009. godine realizovan je asembler za razmatrani procesor. Tekst diplomskog rada dat je u datoteci „Asembler procesora“ [PDF]. Za realizaciju asemblera korišćen je Visual Basic iz programskog paketa MS Visual Studio 6.0.\nGlavni prozor asemblera procesora TFaComin\nKasnije, 2014. godine asistent Dejan Vujičić je ovaj asembler realizovao u C# programskom jeziku. Na kraju 2016. godine u okviru svoga diplomskog rada Aleksandra Jovanović je realizovala ovaj asembler u JAVA programskom jeziku, kao WEB aplikaciju. Tekst ovog diplomskog rada dat je u datoteci „WEB bazirani asembler“ [PDF].\nIzgled glavnog prozora asemblera – WEB verzija


Pred matičara već sa 16 godina\nSvake godine u Beogradu brak sklopi i više od 200 maloletnika. Za maloletnički brak neophodno stručno mišljenje Centra za socijalni rad i lekarsko uverenje.\nMaloletnički brakovi su češći u unutrašnjosti, naročito u Istočnoj Srbiji, ali ni u srpskoj prestonici nisu retki slučajevi da mlada i mladoženja pred matičara stanu pre 18. rođendana. Zvanična statistika pokazuje da je 2010. godine u Beogradu sklopljeno 38 brakova u kojima su mladoženje bile mlađe od 19 godina i 213 onih u kojima mlade nisu bile punoletne, pišu "Novosti".\nPresudnu reč u aminovanju ovakvog braka daje sud, ali se pre toga vrše konsultacije s roditeljima i medicinskom strukom. Pre nego što sudija dozvoli stupanje u maloletnički brak, on mora da traži stručno mišljenje iz Centra za socijalni rad, ali i lekarsko uverenje iz doma zdravlja. Ocena je uglavnom pozitivna, jer se veoma retko zaključi da devojčica nije psihički ili fizički zrela.\nDr Vera Vujović načelnica pedijatrije u DZ "Dr Simo Milošević" na Čukarici za "Novosti" kaže da po lekarsko uverenje uglavnom dolaze pripadnici romske populacije, a od početka godine su u ovoj zdravstvenoj ustanovi zabeležena dva slučaja.\nBuduća mlada, pre nego što dobije lekarsko uverenje za maloletnički brak, odlazi na pregled kod ginekologa, kao i na razgovor sa psihologom u Savetovalištu za mlade.\n"Retko ih šaljemo kod neuropsihijatra, ali postoji i ta mogućnost", kaže dr Vujović za "Novosti". "Nismo imali situacija da se radi o bolesnoj osobi ili sa posebnim potrebama, jer bi tada situacija bila mnogo komplikovanija."\nPitanje "kada je neko zreo za brak" veoma je diskutabilno. I bez pravog odgovora.\n"Polna zrelost se stiče već sa dobijanjem ciklusa, psihološki su zrele osobe koje shvataju šta ih čeka i koje imaju odgovornost prema detetu koje očekuju, a za socijalni aspekt je već diskutabilno kada je čovek spreman za brak, jer neko nije ni sa 30 godina", kaže dr Vujović za "Novosti". "Uglavnom su u pitanju devojke od oko 16 godina i dolaze tek kada je trudnoća već 'odmakla'", kaže dr Vujović. "U svim slučajevima koje smo imali devojke su svojevoljno želele brak, a neke su svoje izabranike već oslovljavale sa 'moj muž'. Uvek pitamo da li je brak ugovoren, ali one tvrde da je u pitanju ljubav. Sa mladencima dođu i roditelji, a budući mladoženja je obično nešto stariji i ima oko 20 godina."\n"Polna zrelost se stiče već sa dobijanjem ciklusa, psihološki su zrele osobe koje shvataju šta ih čeka i koje imaju odgovornost prema detetu koje očekuju, a za socijalni aspekt je već diskutabilno kada je čovek spreman za brak, jer neko nije ni sa 30 godina", kaže dr Vujović.\nKoliko mladih se zaista odlučilo na zajednički život, teško je utvrditi, jer je broj vanbračnih zajednica maloletnika daleko veći od broja sklopljenih brakova. Sociolozi kažu da ova pojava nije "trend" samo među siromašnima, već da se ovakve situacije dešavaju i mladima iz dobro stojećih porodica. Najčešći razlog da pre punoletstva pred matičarom kažu "da" jeste trudnoća.\nKako je saopštila dr Kosana Nešić, direktorka Doma zd...\nŠtab za vanredne situacije opštine Bečej održao je d...\nDom kulture opštine Novi Bečej organizuje koncert Кva...\nU utorak, 7. jula, u opštini Novi Bečej će se sproves...\nU petak, 3. jula na teritoriji Srbije je korona virusom ...\nPosao za pomoćnog radnika u DOO Dimničar Bečej. ...\nU ponedeljak, 29. juna, bez struje će biti delovi Novog...\nPosao za 5 lica u Bečejprometu ...


Bugarska: Kaplovanje tržišta – rešnje za protivrečnosti na tržištu električne energije - Serbia Energy Serbia Energy Balkan I Energetika - Bugarska: Kaplovanje tržišta – rešnje za protivrečnosti na tržištu električne energije\nKupujete po najvišim cenama i plaćate najniže račune. Ovaj naizgled nemoguć scenario događa se na bugarskom tržištu električne energije i uzork je napetosti stvorene između poslodavaca i države tokom poslednjeg meseca. Prvi tvrde da bugarska industrija plaća najviše cene električne energije, pokazujući relevantne grafikone i zahtevajući ostavke. Ministarka energetike Temenuška Petkova, s druge strane, ne vidi problem i pravda se „međunarodnom situacijom“, nakon što je 9. februara cena na berzi električne energije u zemlji dostigla 63,19 evra po MWh, dok je istovremeno u Nemačkoj iznosila 1,57 evra po MWh.\nU ovom sukobu obe strane su u pravu. Od početka 2020. godine zaista su pojedini ugovori na bugarskoj Nezavisnoj energetskoj berzi IBEX zaključeni po najvišim cenama u Evropi, ali automatska poređenja cena daju nerealnu sliku, zbog čega je potrebno uzeti u obzir specifične uslove u pojedinim zemaljama, a posebno one koji se odnose nau industrijske tarife. Na primer, naizgled niže cene na berzi mogu značajno da se uvećaju na računu potrošača nakon dodavanja odgovarajućih naknada i troškova. Važi i obrnuto – visoke cene na berzi mogu u finalnoj potrošnji ostati gotovo nepromenjene ako su manji troškovi mrežnih usluga, takse itd.\nZato ne postoji jednoznačan odgovor na pitanje da li su cene električne energije zaista visoke za kompanije u Bugarskoj. Ako pogledamo samo vrednosti ostvarene na berzi u 2020. godini, Bugarska ima drugu najvišu cenu posle Grčke. Međutim, kada se dodaju svi porezi i takse, konačna cena za poslovne potrošače postaje jedna od najnižih u Evropi.\nJasno je da su porezi i takse koji se naplaćuju za električnu energiju u mnogim evropskim zemljama mnogo veći od onih u Bugarskoj. Dakle, ako električna energija za veliku industrijske potrošače košta 0,0741 evra po KWh pre dodatnih troškova, sa tim troškovima iznosi 0,0901 evra po KWh. Istovremeno, u zemljama kao što su Rumunija, Slovačka, Poljska i Mađarska, konačna cena je viša. Električna energija nakon oporezivanja u Nemačkoj je takođe skuplja (0,1259 evra po KWh), iako se tamo postoji trguje po najnižim cenama. Međutim, treba imati na umu da se u Nemačkoj na dan segmentu trguje sa polovinom prosečne dnevne potrošnje, dok u Bugarskoj taj udeo iznosi samo oko 25%, a ostatak čine transakcije sa dugoročnim ugovorima. Pri tom, prilikom poređenja uzima se u obzir cena na dan unapred tržištu, koje za Bugarsku nije toliko reprezentativnp.\nPomoć za industriju\nIstovremeno, prema izveštaju Instituta za upravljanje energijom, prosečna cena električne energije za industriju, ako se poređenja vrše na osnovu forumule: cena eleketrične energije energije plus mrežne tarife, pokazuje da su cene u Nemačkoj među najnižim, ne samo u EU, već i u svetu. Međutim, kada se dodaju naknade za zaštitu životne sredine i promociju OIE (koja je u Bugarskoj poznata i kao „obaveza prema društvu“), one su među najvišima. Dakle, na kraju, male i srednje nemačke kompanije plaćaju puni iznos naknada i logično je da su nezadovoljne. Ali veliki potrošači električne energije uglavnom su oslobođeni od ovih taksi i stvari za njih izgledaju bolje.\nBugarska industrija takođe dobija popuste. Jošu 2015. godine uvedena je posebna podrška za energetski intenzivna preduzeća, putem koje se naknada za OIE ovim kompanijamam nadoknađuje sredstvima iz Fonda za sigurnost elektroenergetskog sistema. Proračuni pokazuju da je u periodu od jul 2015. do juna 2019. godine oko 140 energetski intenzivnih preduzeća dobilo kompenzaciju, čiji se ukupni iznos procenjuje na oko 440 miliona leva (225 miliona evra).\nMeđutim, sa izlaskom proizvođača OIE na berzu u 2019. godini, ova šema se promenila. S obzirom da vetroelektrane i solarne elektrane prodaju električnu energiju direktno na berzi, potreba za plaćanjem preferencijalnih tarifa je smanjena, zbog čega je „obaveza prema društvu“ snižena sa 36,75 leva (18,8 evra) po MWh na 19,57 leva (10 evra) po MWh.\nIstovremeno, cena električne energije se povećava – sa prosečnih 78 leva (39,9 evra) po MWh za period od 1. jula 2018. do 30. juna 2019. godine, na 98 leva (50,1 evra) po MWh od 1. jula 2019. godine do 30. juna 2020. godine, prema proračunima energetskog regulatora. Zbog toga preduzeća ne mogu dobiti kompenzaciju za zelenu energiju putem „obaveza prema društvu“ i primorana su da plaćaju višu cenu za električnu energiju. Prošle godine, pripremljen je novi mehanizam kompenzacije za velike kompanije – putem Fonda za sigurnost elektroenergetskog sistema, ali on još nije odobren.\nRešenje je u kaplovanju\nOd kraja godine, transakcije u segmenta unutar dana na bugarskoj berzi IBEX postale su deo jedinstvenog evropskog tržišta. To je ujedno i prvi korak ka tržišnoj integraciji, poput severne i centralne Evrope, koja bi rešila većinu nedostataka procesa liberalizacije. Ove godine očekuje se kaplovanje dan unapred tržišta, što bi moglo eliminisati potencijal za distorziju bugarskog tržišta zbog ograničavanja ponude. Trenutno, u nedostatku kaplovanja sa susednim tržištima, često se dešava da ograničeno snabdevanje električnom energijom dovede do izuzetno visokih cena.\nMeđutim, pored integracije softvera, postoji i potreba za povećanjem prekograničnih kapaciteta za prenos električne energije kako bi se omogućio uvoz odgovarajućih količina električne energije. Ako se ne obezbedi takva tehnička mogućnost, čak iako je električna energija iz Rumunije dvostruko jeftinija, ona neće moći da dođe na bugarsko tržište u dovoljnoj količini.\nSlika se znatno razlikuje kada su u pitanju potrošači u kategoriji domaćinstava i malih potrošača, koji se još uvek snabdevaju na regulisanom tržištu. Cene električne energije za domaćinstva pre i nakon oporezivanja su među najnižim u Evropi. Poređenja radi – ako u Bugarskoj puna tarifa iznosi 0,1014 evra po kWh, u susednoj Rumuniji i Grčkoj električna energija košta 0,134 evra po kWh i 0,2276 evra po kWh. U Nemačkoj, međutim, domaćinstva plaćaju 0,4985 evra po kWh, jer oni preuzimaju veliki deo troškova zelene energije.


Gruzija, SAD i 11 zemalja NATO-a na zajedničkoj vežbi\nGruzija je počela zajedničke vojne vežbe s NATO-om samo nekoliko dana pre obeležavanja 10. godišnjice rusko-gruzijskog rata koji je izbio 7. avgusta 2008. godine napadom Gruzije na Južnu Osetiju.\nVojske Srbije i Mađarske održale vežbu „Gvozdeni mačak“\nU saradnji sa Prvim pukom za razminiranje Oružanih snaga Mađarske, pripadnici Rečne flotile Vojske Srbije izveli su u Budimpešti od 16. do 19. jula vežbu „Gvozdeni mačak 2018“ (Iron Cat).\nĐinping poručio sa vojnih vežbi: Potreba za mornaricom nikad urgentnija\nSevernoatlantski vojni savez ne odustaje od namere da nedaleko od Banjaluke održi vojne vežbe sa korišćenjem osiromašenog uranijama i pored odluke vlasti u RS da to ne dozvoli.\nZajedničke vojne vežbe SAD i Južne Koreje počele su na Korejskom poluostrvu, saopštili su zvaničnici.\n„Kovčeg na točkovima“: Internet ismejao ukrajinsku vojnu tehniku\nKorisnici interneta ismejali su pokazne vežbe Oružanih snaga Ukrajine, održane zbog dolaska delegacije Nacionalne garde Kalifornije u Ukrajinu.\nPiloti Ratnog vazduhoplovstva i protivvazduhoplovne odbrane Vojske Srbije i piloti Vazdušno-kosmičkih snaga Oružanih snaga Ruske Federacije danas su počeli treću po redu zajedničku letno-taktičku vežbu BARS 2017.


Izvor: B92, 06.Maj.2021, 21:05\nArmiji onih kojih su nestali sa liste svedoka protiv zločina lidera tzv. Oslobodilačke vojske Kosova priključio se još jedan - Cen Desku.\nOn je povukao optužbe protiv lidera OVK i bivšeg predsednika Kosova Hašima Tačija, i tako potvrdio da se praksa ucenjivanja, potkupljivanja, pa i ubistva onih koji svedoče o zlodelima tokom devedesetih na Kosovu nastavlja, prenosi "Blic".\nDesku je za Tačija tvrdio da je odgovoran za to što je uhapšen i otet tokom rata, o čemu je govorio na dva mesta, pred UNMIK-om i verifikacionom misijom OEBS-a. Posvedočio je da ga je u oktobru 1998. godine otelo šest osoba i da su ga nelegalno mesec dana...\nKurir: DANICA MARINKOVIĆ O TAČIJEVOM OPASNOM PLANU: Hag mora da zaštiti svedoke zločina OVK, videli smo kako nestaju ili ih ubijaju!


Dobrovoljnim davaocima krvi na poklon med\n19. novembra 2020. - 06:45\nGradski sekretar za privredu Milinko Veličković i predsednik Društva pčelara „Beograd” Slobodan Čumić posetili su Institut za transfuziju krvi Srbije. U čast obeležavanja 122 godine od osnivanja Društva pčelara „Beograd”, u Institutu će se održati „Medeni dani”. U četvrtak i petak, 19. i 20. novembra, od 7 do 19 časova, svi davaoci krvi koji budu donirali krv u Institutu za transfuziju krvi Srbije dobiće na poklon teglu domaćeg meda.\nMilinko Veličković tim povodom napomenuo je da je podsticajnim sredstvima Grada Beograda – Sekretarijata za privredu u oblasti pčelarstva povećana godišnja proizvodnja meda na više od 550 tona u 2020. godini, što je uvećanje od 55 odsto u odnosu na 2009. godinu kada je proizvedeno 350 tona. Broj košnica u Beogradu je 2009. godine iznosio 24.000, a sad je 48.000, što znači da je za 100 odsto povećan broj košnica od 2009. do 2020. godine. Srbija je 2018. godine izvezla med u vrednosti od 10,4 miliona evra, odnosno 2.740 tona.\nGradski sekretar uputio je apel svim građanima da podrže ovu akciju i da, uprkos pandemiji kovida-19, ne posustanu, te da bez straha posete Institut za transfuziju krvi Srbije i dobrovoljno daju krv, jer će na taj način pomoći u spasavanju ljudskih života.\nTransfuzija krvi Srbije\nPrethodni tekstDanas je Međunarodni dan muškaraca\nSledeći tekstStara Pazova: Uhapšeni zbog razbojničke krađe


Izgradnja TE-TO Pančevo biće završena 2019. godine | Energetski portal Srbije\nIzgradnja TE-TO Pančevo biće završena 2019. godine\n05.08. 2015 Srbija\nGeneralni direktor „Naftne industrije Srbije“ gospodin Kiril Kravčenko u intervjuu za „Politiku“ izjavio je da je kompanija NIS u okviru Peterburškog međunarodnog ekonomskog foruma potpisala ugovor za osnivanje nove kompanije „Serbskaya Generaciya“ sa kompanijom „Centraenergoholding“. On je istakao da će novoosnovana kompanija realizovati projekat TE-TO Pančevo, čija izgradnja bi trebalo da počne sledeće godine. Prema njegovim rečima, puštanje u rad ovog postrojenja planirano je za početak 2019. godine.\nGospodin Kravčenko je dodao da će vrednost investicije iznositi oko 140 miliona evra, kao i da će najveći deo investicije obezbediti kompanija „Gasprom energoholding“. Termoelektrana će imati snagu od 140MW, odnosno njena snaga je jednaka električnoj energiji potrebnoj za snabdevanje oko 160 hiljada domaćinstava, a postoji i mogućnost njene proširenja na 208MW.\nNovoizgrađena TE-TO Pančevo kao energent će koristiti gas iz domaćih i stranih izvora, a predviđeno je da bude visoko efikasno energetsko postrojenje. Proizvodiće toplotnu i električnu energiju, a istaknuto je da će cena biti konkurentna na tržištu.


Aktuelno / Štampa / Poskupljenje mesa smanjiće potrošnju za četvrtinu\nObjavljeno 13.08.2012. na Tanjug\nDatum: 13.08.2012.Izvor: Tanjug\nSrbija je među zemljama sa najmanjom potrošnjom mesa, a poskupljenje od 20 procenata koje se najavljuje imalo bi za posledicu smanjenje potrošnje i kupovine te životne namirnice za četvrtinu, upozorio je Predsednik Pokreta za zaštitu potrošača Srbije Petar Bogosavljević.\n„Najava poskupljenja mesa za 20 procenata je nerealna i neopravdana, jer će u narednom periodu biti veća ponuda, što će povećanje cena dovesti u pitanje“, rekao je on Tanjugu.\nProizvođači i prerađivači mesa ranije su rekli Tanjugu da će povećanje cena stočne hrane, koje će dodatno „podgrejati“ i ovogodišnja suša, neminovno prouzrokovati poskupljenje mesa u Srbiji najmanje 20 procenata, iako je već u junu poskupelo blizu 30 procenata.\nBogosavljević je rekao da očekuje da će Vlada Srbije „energičnije reagovati“ na najavu poskupljenja mesa i preduzeti odgovarajuće mere kako bi bio zaštićen standard građana.\nOn je podsetio da je ranijih godina bilo situacija da su proizvođači podizali cene mesa, što bi uticalo na pad prometa zbog čega su bili prinuđeni da ih ponovo sniže sa trgovcima dogovarajući razne akcije kako bi rasprodali zalihe.


Na kursu Internet marketing ovladaćete marketinškim strategijama koje kompanije mogu koristiti prilikom predstavljanja i oglašavanja na internetu. Predstavljeni su načini kako se kreiraju imidž i identitet na internetu, kako se može približiti ciljnoj grupi i postići željeni cilj.\nPored toga, detaljnije su objašnjeni pojmovi direktnog marketinga, kontekstualnog marketinga, plaćenog reklamiranja, trgovine na internetu, kao i principi na kojima bi trebalo kreirati sajt koji prodaje. Predviđeni su i budući trendovi i dalji razvoj nastupa na internetu.\nCilj kursa je da se korisnici upoznaju sa osnovnim principima internet marketinga, kao i sa direktnim marketingom i prodajom na internetu. Kurs će vam pomoći da razumete problematiku internet marketinga kroz sagledavanje strategija i tehnika koje se primenjuju u savremenim uslovima poslovanja i da stvorite kvalitetan okvir za njegovo dalje izučavanje.


Kliping: Kandidati ravnopravni na RTS1 i N1, privatne TV ubedljivo za Vučića\nPredsednički kandidat Srpske napredne stranke i premijer Srbije Aleksandar Vučić ima veći prostor na sedam TV stanica od svih ostalih kandidata za predsendika Srbije, pokazala je analiza Agencije za praćenje i analizu medija Kliping.\nAnalizom su obuhvaćene glavne informativne emisije na kanalima RTS1, TV Pink, TV B92, TV Prva, TV Happy, RTV1 i TV N1 od 2. do 12. marta, odnosno od raspisivanja izbora do roka za predaju kandidatura, saopštila je ta agencija.\nMedijski prilozi o aktivnostima premijera Vučića nisu uračunati u njegovu predizbornu kampanju, već su isključivo analizirani prilozi u kojima se Vučić direktno obraćao povodom predstojećih izbora.\nIlija Vučević iz Klipinga rekao je da početak kampanje za predsedničke izbore karakterišu velike suprotnosti u izveštavanju elektronskih medija.\nOn je rekao da najravnopravniji tretman predsednički kandidati imaju na TV N1, gde Aleksandar Vučić ima blagu prednost u odnosu na Sašu Jankovića, a vreme posvećeno predsedničkim kandidatima relativno korektno je bilo rasporedjeno i u programima javnih servisa, odnosno na RTS1 i RTV1.\nVučević je kazao da su privatne TV stanice, a naročito TV Prva (67,58 odsto) i TV Pink (čak 89,46 odsto), znatno veći prostor dale kandidatu vladajuće koalicije, dok se opozicioni kandidati u pozitivnom kontekstu pojavljuju u zanemarljivoj meri.\nPrema analizi, od ukupno 30.676 sekundi posvećenih predizbornim aktivnostima kandidata na sedam TV stanica, Aleksandru Vučiću je pripalo 58,45 odsto, a za njim slede Vuk Jeremić (6,99 odsto) i Saša Janković (6,75 odsto).\nAnaliza je pokazala da je zajedničko za sve TV stanice da je kandidat vladajuće koalicije u većoj ili manjoj meri imao najviše prostora, a da vreme posvećeno ostalim kandidatima varira.\nVuk Jeremić je drugoplasiran na RTV1, dok je na TV N1 na drugoj poziciji Saša Janković. Na TV Pink je drugoplasiran Vojislav Šešelj sa 3,25 odsto, dok opozicioni kandidati imaju čak ispod jedan odsto ukupne minutaže (Janković 0,91 odsto, Radulović 0,7 odsto, Obradović 0,6 odsto).\nOd opozicionih kandidata, Saša Radulović je u privatnim medijima zastupljen u minimalnom procentu, pošto je veoma malo vremena dobio i na TV Prva (1,7 odsto) i TV Hepi (0,89 odsto).\n„U informativnim emisijama zabeležen je i znatan broj negativnih priloga za predsedničke kandidate, pa je tako o Saši Jankoviću emitovano čak 460, za Vuka Jeremića 395 sekundi, dok je o Aleksandru Vučiću zabeleženo 112 sekundi kritičkih priloga“, rekao je Vučević.


Odbojkašice Srbije posjetile kamp u Palama! | Radio Televizija BN\nOdbojkašice Srbije posjetile kamp u Palama!\nOstali sportovi 16.07.2019 | 08:19\nOdbojkaške reprzentativke Srbije posjetile su Kamp Odbojkaškog saveza Republike Srpske, koji se održava u Palama u okviru "Ljetnje škole sporta" Ministarstva porodice, omladine i sporta u Vladi Republike Srpske.\nKamp su posjetile Tijana Bošković i Brankica Mihajlović, koje su svojevremeno i same bile učesnice ovog kampa, zatim Maja Ognjenović, kao i članovi stručnog štaba ženske odbojkaške reprzentacije Srbije.\n"Drago nam je što smo tu, kako bismo se družile sa ovom djecom, jer vidimo koliko im to znači. Ovaj kamp veoma je bitan za razvoj djece i njihovo druženje", naglasila je Mihajlovićeva.\n"Drago mi je što svoje iskustvo mogu da podijelim sa ovim mladim odbojkašima i odbojkašicama. I sama sam bila redovna učesnica Kampa, tako da je izuzetno lijepo vratiti se ovdje. Ovo je nešto zaista posebno za sve učesnike, što će dugo pamtiti i preporučila bi im da se druže, uživaju i nauče što više", istakla je Boškovićeva, koja je bila polaznik kampa OS RS.\nI Ognjenovićeva je presrećna što je imala priliku da se druži sa mladim ljubiteljima odbojke.\n"Moram da priznam da smo mi, kao reprezentativke Srbije, privilegovane što imamo priliku da posjetimo ove mlade momke i djevojke i na neki načim budemo im podstrek za ono što ih očekuje u budućnosti. Raduje me činjenica da ih ima ovoliko i što su djeca na ovim područjima zainteresovana za odbojku. To je naš minimalan doprinos, koji njima mnogo znači."\nPokrajinski sekretarijat za sport i omladinu Vojvodine donirao je Odbojkaškom savezu Republike Srpske 100 lopti Mikasa MVA 200, a Upravni odbor OSRS odlučio je da se te lopte uruče klubovima iz Odbojkakog saveza koji se takmiče u Premijer ligi Bosne i Hercegovine.\nKamp je ove godine okupio 106 učesnika, trajaće do 21. jula, a ponudiće izuzetno kvalitetan sadržaj, vrhunske promotere i predavače.\nNa čelu stručnog rukovodstva kampa je Ljubomir Galogaža, iskusni trener koji je posebno posvećen radu sa mladima.\nPromoter kampa je Milorad Kijac, čovjek bogatog stručnog iskustva, trener koji je svojim radom obilježio istoriju odbojke na našim prostorima.\nU toku kampa mladi odbojkaši i odbojkašice tako su dobili priliku da se druže sa odbojkaškim reprezentativkama Srbije, aktuelnim evropskim i svjetskim šampionkama i olimpijskim vicešampionkama.\n"Učesnici kampa ove godine imaju priliku za izuzetan doživljaj u vezi sa prisustvom živih legendi odbojkaškog sporta i da se dio vremena druže sa reprezentativkama Srbije. To je rijetka prilika za učesnike kampa i ostvarena je zahvaljujući pripremama senirskim reprezentacijama Srbije u Palama", rekao je predsjednik OSRS Milutin Popović.\n"Prije svega da kažem želim da kažem da je ovo produkt zajedničkog rada svih nas, i Srbije i Republike Srpske i Vojvodine gde je Vladimir Batez pokrajnski sekretar za sport. Sve snage iz Srbije smo okrenuli ka organizaciji ovog kampa. Veoma je važno da ova djeca igraju odbojku, da napreduju, i da se neki od njih afirmišu u reprezentaciju koju oni izaberu, a svi znamo koja je to reprezentacija", rekao je Gajić.\nU toku svečanog otvaranja, opremu su uručili pokrajinski sekretar za sport i omladinu Vojvodine Vladimir Batez i predsjednik Odbojkaškog saveza Republike Srpske Milutin Popović prvoj grupi klubova i to: ŽOK Bimal-Jedinstvo, Brčko, OK Mladost, Brčko, OK HE na Drini, Višegrad, MOK i ŽOK Maglić, Foča, OK Radnik, Bijeljina i OK Modriča.\n"Velko hvala gospodinu Batezu i gospodinu Gajiću što su došli da podrže sve ove male odbojkaše. Nadamo se da ćemo učesnike kampa kroz nekoliko godina gledati na evropskim terenima i nadamo se da ćemo uskoro dobiti neku novu Tijanu ili Brankicu. Odbojkaški savez Republike Srpske je jedan od najbolje organizovanih saveza i mi ćemo se truditi da budemo tu kada god oni to budu tražili od nas", poručio je Jaćimović.


Miting "Budućnost Srbije" u Beogradu - Dan u Beogradu\nNaslovna » BG svaštara » Politika » Miting „Budućnost Srbije“ u Beogradu\nMiting BuduÄ‡nost Srbije u Beogradu (foto: YouTube screenshot)\nPo pisanju portala Danas i N1, Srpska napredna stranka odlučna je da „opoziciji i svojim političkim protivnicima na predstojećem mitingu pokaže svoju nadmoć i ogromnu podršku građana“. Planirano je da u prestonicu iz raznih krajeva Srbije u „1000 autobusa bude dovezeno više od 50.000 ljudi iz unutrašnjosti a isto toliko ljudi doći će iz Beograda“.\nNa drugoj strani, predsednik Srbije Aleksandar Vučić izjavio je da se „ne organizuje dolazak, ali da će opet biti četiri do šest puta više ljudi nego što je opozicija ikada skupila“.\nKao i uvek kada su mitinzi ispred Doma Narodne skupštine, 19. ali i 20. aprila (zbog mitinga Jedan od pet miliona) biće izmena u saobraćaju i promena na linijama javnog gradskog prevoza.\nOd 18. aprila u 22.00 do 19. aprila u ponoć, za saobraćaj će iz bezbednosnih razloga biti zatvorene ulice oko Doma Narodne skupštine: Trg Nikole Pašića, Dečanska (od Trga Nikole Pašića do Terazijskog tunela) i Vlajkovićeva (od Kosovske do Dečanske). Zatvaranje ulica za saobraćaj neće dovesti do prekida javnog gradskog prevoza i linije koje idu ovom trasom biće preusmerene na alternativne trase.\nVučić je najavio da će na mitingu „Budućnost Srbije“ u petak „s narodom biti“, a verovatno izvesti i neku pesmu, legendarni rok bend Riblja čorba, kao i druge javne ličnosti koje se ne bave politikom.\nSNS je objavila spot u kom funkcioneri te stranke prave sendviče za svoje pristalice koje će 19. aprila doći u Beograd.\nOni su najavili da tog dana neće šetati ulicama glavnog grada, već će njihove pristalice „samo stajati, kako bi mogle da se prebroje“. Vučić je na GO SNS u Sava centru izjavio da „vlast već pet meseci trpi okupljanja opozicije, a da oni prete da će da blokiraju puteve, da ljudi ne mogu dođu 19. aprila u Beograd na miting SNS-a“.\nMiting u okviru kampanje „Budućnost Srbije“ nazvan je „Stop nasilju“.\nOrganizatori protesta „Jedan od pet miliona“, zajedno sa Asocijacijom slobodnih odbornika, evidentiraće sve koje napuste radno mesto u lokalnim samoupravama zbog odlaska na miting predsednika Aleksandra Vučića i sve funkcionere koji u toku radnog vremena budu u službi SNS i primoravaju druge na isto postupanje.\nSavez za Srbiju (SzS) navodi da se u lokalnim samoupravama vrši „strašan mobing“ nad zaposlenima koje direktori i rukovodioci, zbog, kako piše u saopštenju, ispunjavanja kvota dobijenih iz centrale SNS-a, „primoravaju da u petak napuste svoje radno mesto i dođu na Vučićev miting u Beograd“.\nSzS poziva zaposlene da odbiju tu prinudu i navodi da će svima pružiti pravnu pomoć „u slučaju daljih pritisaka ili odmazde SNS zbog odbijanja da napuste radno mesto“.\nTagovibeograd bg svaštara dom narodne skupštine javni gradski prevoz miting politika saobraćaj\nPrethodni Dečji uskršnji bazar u Rakovici\nSledeći Protest „Jedan od pet miliona – Svi kao jedan“, 20. aprila 2019.


Kako provoditi manje vremena na mobilnom telefonu – ASuzivo\nMobilni telefoni, Tehnologija\nVećina nas se oslanja na mobilne telefone od samog početka dana, odnosno alarma koji nas budi, pa sve do ubijanja vremena i dosade. Neki od nas su prosto izgubili pojam o tome koliko vremena dnevno provedu koristeći smartfon. U ovom tekstu ćemo vam pokazati par načina da korišćenje mobilnog telefona svedete na minimum.\nDržite mobilni telefon van spavaće sobe\nOd samog nastanka pametnih telefona većina nas ih koristi u svrhu buđenja ujutru, uveče navijemo alarm i ostavimo telefon što bliže nama da bi nas probudio ujutru. To znači da su pametni telefoni poslenja stvar koju vidimo uveče i prva stvar koju vidimo ujutru kada se probudimo i otovrimo oči. Jedno od straživanja vezanih za mobilne telefone i socijalne mreže, iz 2017. godine, je došlo do zaključka da korišćenje društvenih mreža na mobilnom telefonu pola sata pre spavanja ima veze i loše utiče na spavanje kod odraslih osoba. Iz tog razloga pokušajte da odložite telefon van spavaće sobe pre spavanja i kupite pravi alarm u svrhu buđenja ujutru.\nOstavite telefon u dnevnoj sobi, spremite se za spavanje i legnete u krevet, kad nakon par minuta kreću da vam stižu obaveštenja sa Fejsa da je nekome rođendan sutra, ili vam je neko lajkova fotografiju na Instagramu, i tako vam telefon vibrira non stop i skreće pažnju na sebe i na to da ga uzmete ponovo u ruke. Centar za humanu tehnologiju koji je pokrenuo Tristan Heris, menadžer Googlea, nas savetuje da izdvojimo malo svog vremena i drugačije podesimo obaveštenja aplikacija. Cilj organizacije je da pomogne ljudima da “žive svrsishodnije sa svojim uređajima”. Oni nam preporučuju da ugasimo sve notifikacije, odnosno obaveštenja, koje nije poslao čovek. To znači da ostavimo samo upaljena obaveštenja za poruke, sva ostala obaveštenja idu na off. Primaćemo mnogo manje obaveštenja svaki dan, i neće nas telefon non stop podsećati da ga uzmemo u ruke i vidimo o čemu se radi na tom nebitnom obaveštenju.\nOgraničite vreme koje provodite sa upaljenim ekranom\nNajnovije verzije mobilnih operativnih sistema nude opciju da pratite koliko vremena provodite sa upaljenim ekranom dnevno, nedeljno i mesečno. Takođe prikazuju koliko ste puta otključali telefoni, koje ste aplikacije najviše koristili kao i koliko koju aplikaciju koristite svaki dan. Umesto toga da samo pogledate ta obaveštenja i ponovo odete na Instagram, trebali bi da odete i upalite opciju da vam telefon ograniči korišćenje određene aplikacije na koju trošite najviše vremena. Naravno ukoliko prekoračite to vreme, vi će te još uvek moći da koristite tu aplikaciju ali će te dobijati obaveštenja da se te prekoračili limit koji ste postavili. Ta obaveštenja će vam verovatno pomoći da prekinete da pasivno skrolujete vaš neews feed.\nInterfejs mobilnih telefona i aplikacija na njima je dizajniran da bude prepun živopisnih boja i da vas na taj način još više privlači da ga koristite i da trošite još više vremena na određene aplikacije. Ukoliko aktivirate grayscale to će smanjiti intezitet boja na vašem mobilnom uređaju i aplikacijama na njemu, tako će vam stvarni svet biti živopisniji nego virtuelni.


Sporazum o saradnji grada Novog Pazara i Stalne konferencije gradova i opština - iBalkan.net\nSporazum o saradnji grada Novog Pazara i Stalne konferencije gradova i opština doprineće podizanju kapaciteta neophodnih pri reagovanju u vanrednim situacijama.\nSporazum o saradnji grada Novog Pazara i Stalne konferencije gradova i opština…\nGradonačelnik Nihat Biševac je, potpisujući dokument podsetio da je sporazum o saranji sa SKGO na planu civilne zaštite „jedan od mnogo koraka preduzetih kako bi životi i imovina građana Novog Pazara bili zbrinuti u vanrednim uslovima“.\n„Želimo da ojačamo vaše resurse na planu reagovanja u vanrednim uslovima da bi, ako se ponove situacije poput one iz 2014. godine, spremno postupili u cilju zaštite građana i dobara. Imajući u vidu sve očiglednije klimatske promene, jačanje sistema civilne zaštite na lokanom nivou je nešto čemu treba posvetiti pažnju, bez obzira što bi svako od nas voleo da se neka iskustva ne ponove“, rekao je Menadžer programa civilne zaštite SKGO,\nDarko Drndić. Sporazum potpisan u Novom Pazaru definiše devetnaestomesečne aktivnosti i deo je ranije uspostavljene u izuzetno uspešne saradnje Grada sa Stalnom konferencijom gradova i opština.\nsaradnji grada Novog Pazara Sporazum o saradnji grada Stalns konferencija gradova i opština\nVisoko: Spasiocima se pridružila i specijalna jedinica MUP-a ZDK


Programski direktor Transparentnosti Srbije Nemanja Nenadić odbacio je optužbe zamenika gradonačelnika Beograda Gorana Vesića da želi "da protera Novaka Đokovića iz Srbije", ističući da to ne samo da nema nikakve veze sa istinom, već ga i izlaže ozbiljnoj opasnosti.\n„Zamenik gradonačelnika Beograda, Goran Vesić, izjavio je: ‘Nemanja Nenadić ući će u istoriju kao osoba koja bi da protera Novaka Đokovića iz Srbije!’, što ne samo da nema nikakve veze sa istinom, već je uvredljivo i izlaže me ozbiljnoj opasnosti. Naime, lako se može desiti da neko poveruje Vesiću, jer čitaoci nisu prethodno imali priliku da pročitaju analizu koju je objavila Transparentnost Srbija na temu tzv. ‘javnog nadmetanja’ za zakup sportskog centra na Dorćolu u narednih 20 godina“, naveo je Nenadić u pisanoj izjavi.\nKako je podsetio, to nadmetanje bilo je namešteno za jednu firmu, organizatora ovogodišnjeg Serbia Opena, čiji je direktor bio Đorđe Đoković.\n„Za zakup bazena i teniskih terena je mogla da konkuriše samo firma registrovana u Srbiji, koja je organizovala tačno određenu vrstu teniskih turnira (ATP250 ili WTA250) u proteklih godinu dana. Koliko je to apsurdno vidi se po tome što bi, na primer, organizator Vimbldona ili Rolan Garosa, na osnovu tog uslova bio nepoželjan zakupac za Grad Beograd“, istakao je Nenadić.\nDodao je i da je isti uslov važio čak i za zakupca koji uopšte ne bi bio zainteresovan za teniske terene, već samo za bazene.\n„Dakle, analiza Transparentnosti se uopšte ne bavi Novakom Đokovićem, pa čak ni njegovim rođacima koji posluju u Srbiji, već izigravanjem zakona od strane Komisije za poslovni prostor Grada Beograda, kojoj je zamenik gradonačelnika Vesić na ovaj način stao u zaštitu“, naveo je Nenadić.\nProgramski direktor Transparetnosti podsetio je i da je u analizi te organizacije ukazano da je Grad Beograd, ukoliko je želeo da pomogne organizaciju teniskog turnira Serbia Open, to mogao da učini na neki od zakonitih načina i uz čiste račune, npr. javno-privatno partnerstvo, subvencije, umesto da namešta uslove za učešće u „javnom nadmetanju“ tako da se na njega može javiti samo jedna firma.\nGoran Vesić Nemanja Nenadić Transparentnost Srbija\n← Tviter sarađuje sa Rojtersom i AP u borbi protiv dezinformacija\nPreminuo Miroslav Lazanski →


Tender za Cecin koncert raspisan skoro dva mjeseca nakon što je promovisan - Direkt Portal\nTender za Cecin koncert raspisan skoro dva mjeseca nakon što je promovisan\n27.11.2018 19:34 ceca, jahorina, koncert, svetlana raznatovic 0\nJoš 13.septembra uprava Olimpijskog centra Jahorina najavila je veliki solistički koncert Svetlane Cece Ražnatović, a bilbordi na kojima se najavljuje koncert povodom puštanja u rad sistema za pravljenje vještačkog snijega već su odavno raspoređeni širom Republike Srpske. Međutim, OC Jahorina je nabavku za organizaciju ovog koncerta raspisao tek 7. novembra, kojom se traži najpovoljniji ponuđač koji će da obezbijedi gostovanje poznate folk pjevačice, a prema procijenjenoj vrijednosti nabavke, cijena bi trebala biti oko 78. 000 KM.\nIako je sve očigledno dogovoreno i prije tendera, s njim se poprilično zakasnilo, pa bi kratki rokovi mogli da naprave problem organizatoru koji je ulaznice već pustio u prodaju.\nOdržavanje koncerta predviđeno je za 1. decembar, a 22. novembra je istekao rok za dostavljanje ponuda. Kako je do koncerta ostalo svega pet dana, problem bi mogao da se pojavi ako se na tender prijavilo više ponuđača, jer bi se u tom slučaju moralo čekati 15 dana na sklapanje ugovora. Čak i da je najpovoljniji ponuđač izabran odmah, ugovor po zakonu ne bi mogao da bude zaključen prije 7. decembra, jer je ugovorni organ dužan ostaviti rok za eventualne žalbe nezadovoljnih ponuđača. Ukoliko ih bude, organizator neće moći potpisati ugovor do konačne odluke Kancelarije za razmatranje žalbi.\nSve bi moglo proći kako je organizator planirao ako se prijavio samo jedan ponuđač, što bi potvrdilo apsurd samog raspisivanja tendera. Zbog svega je Transparency international u BiH podnio i prijavu Agenciji za javne nabavke BiH zbog nepravilne primjene Zakona o javnim nabavkama BIH.\nPovod koncerta je svečano puštanje u rad sistema za pravljenje vještačkog snijega koje se odigrava 1. decembra. Nešto slično već jednom je organizovano i to u predizbornoj kampanji, kada je Olimpijski centar Jahorina upriličio otvaranje vještačkog jezera za pravljenje vještačkog snijega iz kojeg će se napajati cijeli sistem. Velikoj svečanosti koja se odigrala 13. septembra prisustvovale su brojne ličnosti iz političkog i javnog života Republike Srpske. Kompletan sistem za vještačko osnježavanje puštan je u rad 18.novembra, a ponovo će svečano biti pušten u rad 1. decembra, kada je i planiran veliki koncert.


"ZAGLAVLJENI U DIPLOMATSKOM BLATU" TV "France 24": Makron obećao pomoć u pokretanju dijaloga između Beograda i Prištine\nPredsednik Francuske Emanuel Makron obećao je da će pomoći u ponovnom pokretanju dijaloga i postizanju dugotrajnog sporazuma između Beograda i Prištine, bivših ratnih neprijatelja, koji su mesecima zaglavljeni u diplomatskom blatu, navodi francuska TV "France 24", pozivajući se na agenciju "Frans pres".\nTokom posete Srbiji, Makron je rekao da će narednih nedelja organizovati sastanak sa liderima, kako je naveo, "Srbije i Kosova, kao i nemačkom kancelarkom Angelom Merkel" da bi se pronašlo globalno i održivo rešenje.\nBeograd odbija da prizna Kosovo, i još uvek ga smatra južnom pokrajinom u okviru Srbije, a narastujuća neslaganja prekinula su sve nade koje svaka od njih ima u procesu pridruživanja EU.\n- Događaji u poslednjih nekoliko meseci brinu nas, a odluke koje vode u suprotnom smeru od dogovora treba ukuniti - citiraju se Makronove reči nakon sastanka sa predsednikom Srbije Aleksandrom Vučićem u Beogradu.\n- Kosovo kaže da neće ukinuti takse dok Beograd ne prizna njihovu nezavisnost, dok Srbija odbija da nastavi dijalog dok se takse ne odbace - navodi se.\nMakron, prvi francuski predsednik koji je posetio Srbiju nakon 18 godina, iznenadio je na hiljade ljudi u Beogradu govoreći na srpskom jeziku.\nŠampioni nokautirali Bornmaut, Aguero u "KLUBU 400", De Brujne OBORIO OZILOV REKORD!


Predstavljena publikacija za medije civilnog društva | Autonomija\n"Ovakvi mediji mogu da budu značajna alternativa korporativnim i stranačkim medijima, koji danas dominiraju medijskom scenom Srbije"\nPredsednik NDNV Nedim Sejdinović objasnio je da ovakvi mediji mogu da budu „značajna alternativa korporativnim i stranačkim medijima, koji danas dominiraju medijskom scenom Srbije“.\n„To je model koji još uvek nije dovoljno prepoznat i korišćen i on može da garantuje medijski pluralizam, koji je u Srbiji značajno ugrožen“, ocenio je Sejdinović.\nJedna od autorki publikacije, medijska stručnjakinja Žužana Serenčeš, ocenila je da bi formiranje i rad medija civilnog društva bio od neprocenjivog značaja za oblast manjinskog informisanja, koje je u procesu privatizacije izgubilo veliki broj medija, a preostali su pod „velikim političkim uticajem“.\n„Na delu je dramatična politizacija manjinskih medija i nedostatak pluralizma, a mediji civilnog društva uglavnom imaju veći otklon od političke kontrole“, kazala je Serenčeš, koja je u publikaciji bila zadužena za deo „Nacionalne manjine i mediji civilnog društva“.\nŠefica Odeljenja za medije OEBS Gordana Janković objasnila je da je OEBS vrlo intenzivno prati razvoj medija u Srbiji i da je situacija u toj oblasti trenutno veoma kompleksna, a da rešenje može delom da se nadje i u osnivanju MCD.\n„Iako u Srbiji postoji mogućnost osnivanja medija civilnog društva, to do sada nije bila velika praksa. Medjutim, u momentu kada su gradjani izgubili poverenje u velike medije, istraživačko novinarstvo se iselilo u civilni sektor. Oni su tu i prisutni su“, rekla je janković.\nDodala je da ovakvi mediji i dalje imaju daleko veće poverenje gradjana nego u komenrcijalne, a u nekim slučajevima i u medije javnog sektora.\n„Ovo je veoma važna kategorija medija, koji su tu da informišu gradjane, ali isto tako da ih i mobilišu oko nekih tema, da se oni osećaju pozvanim da učestvuju u raspravi, da predlažu rešenja i da zahtevaju da se reše pitanja važna za odredjenu zajednicu“, kazala je Janković.\nPublikacija „Mediji civilnog društva, uputustvo za upotrebu“ dostupna je besplatno na sajtu NDNV, a može se u štampanom izdanju dobiti u prostorijama ovog udruženja u Novom Sadu.


Festival prvoizvedenih predstava : Južne vesti\nAleksinački pozorišni festival - bez politike ili vođen politikama cenzure\n13:44, 23. 11. 2019.\nFestival prvoizvedenih predstava u Aleksincu, umrljan prošlogodišnjim zabranjivanjem predstave u kojoj igra Sergej Trifunović, ove godine će, prema izjavama novog selektora Slobodana Ćustića, biti bez politike na sceni i bez komentarisanja. Ipak, umetnici kažu da je pozorište najpolitičnije od svih umetnosti, a da je selektor zapravo postao cenzor koji otvoreno priznaje da postoje zabranjene teme na festivalu, a sve zarad dnevno-političkih poena.\nFestival u Aleksincu ove godine bez ijednog Trifunovića, dugogodišnji selektor nije ni pozvan\n14:40, 22. 11. 2019.\nPočelo je izbacivanjem predstave u kojoj igra glumac Sergej Trifunović, a sada je nezvani gost na Festivalu prvoizvedenih predstava u Aleksincu i njegov otac i dugogodišnji selektor Toma Trifunović. Iako je emotivno vezan za festival, kaže da ga ove godine neće pratiti ni iz publike - jer ga niko nije pozvao. Organizatori kažu da zvanično niko nije pozvan, ali da su svi, pa i bivši selektor, dobrodošli na festival.\nPočinje aleksinački pozorišni festival, 6 predstava u trci za nagrade\n16:32, 21. 11. 2019.\nOvogodišnji Festival prvoizvedenih predstava u Aleksincu počinje sutra predstavom Kruševačkog pozorišta “Animals” od 20 sati, a trajaće do četvrtka 28. novembra. Šest pozorišta je u trci za nagrade, a među njima je i niško Narodno pozorište sa “Slikarkama”.\n15:23, 8. 3. 2019.\nSada već bivši predsednik odbora aleksinačkog Festivala prvoizvedenih predstava Grujica Veljković je podneo tužbu protiv glumca Sergeja Trifunovića koji je bio zabranjen na ovom festivalu, jer kaže da ga je uvredio pismom koje je glumac Miloš Đorđević pročitao nakon izvedbe predstave “Bolivud”.\n16:14, 11. 12. 2018.\nBradić: Pozorišni ljudi moraju da se suprotstavljaju vancivilizacijskim odlukama\n08:42, 30. 11. 2018.\nIako ocenjuje da je slika koju nudi pozorišni život u Srbiji bolja od slike kulture generalno, reditelj nove niške predstave "Limunacija" i urednik kulturnog programa RTS - Nebojša Bradić, kaže povodom zabrane predstave sa Sergejem Trifunovićem na nedavno završenom Festivalu prvoizvedenih predstava u Aleksincu, da pozorišni ljudi moraju da stanu protiv odluka koje mogu biti i vancivilizacijske.\n13:02, 28. 11. 2018.\nPozorišni festival u Aleksincu završio se dan ranije jer su glumice predstave Kraljice odbile da dođu u gradić na jugu i odigraju predstavu. Žiri je proglasio najbolje, ali je naveo da je “politički voluntarizam i komesarska osionost” bacila senku i ugrozila budućnost festivala. Ekipa "Jami distrikta", nagrađena za režiju i glumu, novčani deo uplatiće u fondaciju Sergeja Trifunovića, zabranjenog ove godine u Aleksincu.\nAleksinačka opozicija: Zabranom predstave urušen imidž opštine i njenih građana\n09:16, 27. 11. 2018.\nZbog političke odluke da se zabrani predstava u kojoj glumi Sergej Trifunović, što je nanelo nemerljivu štetu Aleksincu, kako kažu iz aleksinačke opozicije, zatražena je ostavka predsednika festivalskog odbora Grujice Veljkovića i formiranje skupštinskog odbora koji bi ispitao sve razloge zabrane i sve umešane u nju.\nI niško pozorište se pridružilo protestu zbog zabrane Trifunovića u Aleksincu\n11:25, 26. 11. 2018.\nTrifunovića kolege proglasile moralnim pobednikom festivala u Aleksincu\n11:46, 25. 11. 2018.\nNi treće veče na festivalu pozorišnih predstava u Aleksincu nije proteklo bez bunta zbog izbacivanja komada u kome glumi Sergej Trifunović sa ove manifestacije. Izvodeći predstavu "Bolivud" na festivalu u Aleksincu, glumci su sami proglasili Trifunovića za dobitnika nagrade koju su sami osmislili - "Moralni pobednik".\n15:17, 24. 11. 2018.\nIzbacivanje predstave u kojoj glumi Sergej Trifunović sa festivala pozorišnih predstava u Aleksincu kao “čist fašizam” vidi Branislav Grubački iz pokreta Novi optimizam. U emisiji "Zumiranje" nedeljenika "Vreme" on je istakao i da bi svi glumci trebalo da bojkotuju festival, jer bi se time stavila tačka na proganjanje Trifunovića.\nOvacije Aleksinčana za “zabranjenog” Trifunovića - “Da ne glumimo majmune za nečije politikanstvo”\n10:45, 24. 11. 2018.\nIako u predstavi nije ni glumio, najveći aplauz posle sinoćnje predstave "Jami distrikt" na aleksinačkom pozorišnom festivalu dobio je “prognani” Sergej Trifunović. Režiser komada Kokan Mladenović naglasio je da je pozorište prostor slobode, a da su neki u Aleksincu očekivali od umetnika “da glume majmune za njihova politikantska dokazivanja”.\nToma Trifunović podneo ostavku zbog zabranjivanja predstave u Aleksincu\n15:41, 23. 11. 2018.\nDugogodišnji umetnički direktor aleksinačkog festivala Toma Trifunović nije ostao nem na zabranu da njegov sin Segej Trifunović igra na Festivalu prvoizvedenih predstava i podneo je ostavku. Ističe da je pravi razlog skidanja predstave sa repertoara to što je njegovom sinu zabranjeno da igra, jer “vređa rukovodstvo Srpske napredne stranke”.\n11:32, 23. 11. 2018.\nOdsustvo glumaca Beogradskog dramskog pozorišta, već dolazak samo upravnika ovog teatra Slobodana Ćustića koji je nekoliko sati pre početka predstave “Derviš i smrt” uvežbavao tekst sa glumcem amaterom, kao i puno praznih mesta u sali Centra za kulturu, obeležili su sinoć otvaranje aleksinačkog Festivala prvoizvedenih predstava.\n14:29, 22. 11. 2018.\nNi predstavu Crna kutija koja je večeras trebalo da otvori aleksinački Festival prvoizvedenih predstava publika neće moći da gleda. Beogradsko dramsko pozorište je navelo da se predstava otkazuje "zbog bolesti glumca", a kako kaže direktorka Centra za kulturu Maja Radoman, ovaj teatar ponovo šalje "zamenu", te će se igrati komad "Derviš i smrt", koji se neće takmičiti za nagradu. Isto pozorište već je poslalo zamenu za predstavu u kojoj igra Sergej Trifunović.\n10:09, 22. 11. 2018.\nZbog otkazivanja predstave sa Trifunovićem umetnici vraćaju nagrade, a Aleksinčani karte\n15:20, 21. 11. 2018.\nSvoj stav povodom izbacivanja predstave u kojoj igra Sergej Trifunović sa aleksinačkog Festivala prvoizvedenih predstava, pokazao je deo publike koji vraća karte, jer ne želi da gleda "zamensku" predstavu, a reagovao je i poznati dramaturg i reditelj Siniša Kovačević, koji je najavio da će poštom vratiti nagradu koju je pre nekoliko godina dobio na ovom festivalu.\n17:32, 20. 11. 2018.\nMesecima ranije najavljena, dva dana pred Festival prvoizvedenih predstava u Aleksincu, predstava "Utopljena duša", u kojoj jednu od glavnih uloga igra Sergej Trifunović, izbačena je sa repertoara. Iz Beogradskog dramskog pozorišta čija predstava je “zamenjena” kažu da su tako zahtevali organizatori, a predsednik festivalskog odbora Grujica Veljković tvrdi da nije reč o zabrani, već da je tako odlučeno da ne bi bilo “eventualnog sukoba interesa”, jer je Trifunovićev otac umetnički direktor festivala.\n00:00, 17. 11. 2018.\n12:29, 16. 7. 2018.\nIzabrane su predstave koje će glumci ove godine odigrati na daskama aleksinačkog teatra na Festivalu prvoizvedenih predstava, koji se održava od 22. do 28. novembra. Za nagrade će se takmičiti mjuzikl “Bolivud, kao i predstave “Sterijin put u Srba”, “Jami distrikt”, “Crna kutija”, niška predstava “U čije ime” i “Utopljena duša”.


Bambi progovorio, ima li šanse za povratak u Partizan?! - Sportske.net\nBambi progovorio, ima li šanse za povratak u Partizan?!\nSrpski reprezentativac se oglasio posle glasina da se vraća u Humsku.\nHumani crno-beli - prvotimci daju krvŠta se desilo prethodna tri puta kada je Partizan nosio "nulu" iz Humske?Grobari, ovo je "bomba" za Evropu, pogađajte ko se vraća?!Reagovao i Vučelić - Partizan ne može lošije od ovoga?Burno u Rijeci - Znači li ovo da je Partizan napravio pun pogodak sa Solomonom?\nU subotu je kao prava "bomba" odjeknula vest da bi Zoran Tošić Bambi mogao da se vrati u Partizan, međutim, od toga nema ništa!\nBambi je za naš portal potvrdio da će naredne nedelje biti poznato gde nastavlja karijeru, trenutno vaga ponude, ali među njima nema opcija povratka u Humsku.\n"Bio sam da gledam Partizan protiv Videotona, ali to je sve. Nisam u pregovorima sa Partizanom, to je moj klub koji pratim godinama, od kako sam otišao, ali sada nije realna opcija da se vratim. Imam nekoliko ponuda, naredne nedelje će stvari biti mnogo jasnije. Uskoro ću otkriti gde nastavljam karijeru, a timu Miroslava Đukića želim da se ponovo plasira u Ligu Evrope", rekao je Tošić za Sportske.\nPodsetimo, od ranije je poznato da je Bambi na meti pojedinih turskih klubova, ali takođe ima i ponude iz Ujedinjenih Arapskih Emirata, a uskoro ćemo saznati gde rođeni Zrenjaninac nastavlja karijeru.


Kurti, koga sajt Politiko opisuje kao "trn u oku" kosovskim vlastima, glasnog kritičara srpske vlasti i člana parlamenta koji ne preza da baci suzavac na protivničke poslanike kako bi im poslao poruku, u intervju za evroopskog izdanje tog portala, kaže da kosovski ustav sada ne dopušta priključenje "nekoj drugoj zemlji".\n"Voleli bismo da to uradimo na miran i demokratski način, za razliku od našeg otcepljenja, koje su velike sile sprovele na nasilan način", rekao je Kurti.\nKurti za Srbiju kaže da je "mala imperijaistička sila na Balkanu" koja kontinuirano pokušava da podeli Kosovo na dva dela, te da, kako je rekao, zvanični Beograd imitira jednu od velikih imperijalističkih sila - Rusiju.\nUpitan šta misli zbog čega aktuelna vlast pristaje na sporazum o normalizaciji,Kurti odgovara da je to iz dva razloga - korumpiranosti i podređenosti.\n"Oni su isuviše korumpirani da bi bili slobodni kao političari i pošteni prema svom narodu. Pokorni su i poslušni prema međunarodnoj zajednici, koja toleriše njihovu korupciju, jer očito imaju neke više ciljeve kao što je stabilnost", ističe Kurti, dodavši da je reč o "srećnom braku iz interesa".\nDrugi razlog je, navodi on, kompleks podređenosti koji kosovski političari imaju prema Briselu i Beogradu.\nNa pitanje šta bi bili "normalni" odnosi Beograda i Prištine, on odgovara da bi "normalno" Kosovo značilo izbacivanje vladajuće političke elite iz vlade i postizanje suvereniteta i ekonomskog razvoja.\n"Normalno" za Srbiju bi, prema njegovim rečima, značilo da se ona suoči sa svojom krivičnom prošlošću i da ne uzdiže lidera SRS Vojislava Šešelja koji se, kako Kurti kaže, nekada suprotstavljao bivšem predsedniku Slobodanu Miloševići optuživši ga da je preblag prema Albancima, Bošnjacima i Hrvatima.


SAD za bolju razmenu obaveštajnih podataka\nPortparol Bele kuće Džoš Ernest\nSjedinjene Države su saopštile da se "više može i mora učiniti" kada je reč o većoj razmeni obaveštajnih podataka sa Evropom nakon prošlonedeljnih napada u Briselu.\nPredstavnik Bele kuće Džoš Ernest je istakao da su napadi na briselskom aerodromu i u metrou podsetnik o tome koliko je važno da budu ispoštovane "osnovne stvari o obaveštajnim i bezbednosnim procedurama".\nOn je ponovio američku podršku Begliji tokom istrage. Belgijski federalni tužilac je juče ukazao da vlasti moraju da puste na slobodu čoveka identifikovanog kao Fejsal C. jer nema pravne osnove za njegov pritvor iako je prethodno saopšteno da je on glavni osumnjičeni.\nU međuvremenu, Sjedinjene Države su izdale naredjenje da članovi porodica vojnih lica napuste vojne baze u Indžirliku, Izmiru i Mugli u Turskoj iz bezbednosnih razloga. U pitanju je 670 ljudi, ali se ističe da je ova odluka privremena.


Kim Džong Un - prohodao sa tri nedelje, progovorio sa osam, napisao 1.500 knjiga za tri godine, za dve godine komponovao šest opera... - Balkanska\nKim Džong Un je “neuobičajeno hrabar i neustrašiv” lider koji je “dar sa neba”, navodi nova biografija severnokorejskog diktatora.\nU bliskom odrazu propagande koja je korišćena da bi se severnokorejski narod naterao na lojalnost njegovom ocu i dedi dok su vladali nacijom, nova knjiga, pod nazivom “Kim Džong-un: Veliki čovek”, piše da je on da je majstor u svemu čega se prihvati.\nKim ima “pronicljivo predznanje i naučne analitičke sposobnosti”, navodi se u knjizi, prenosi časopis “Chosun Ilbo”.\nLider Pjongjanga poseduje “herojski i muški karakter i raspoloženje, i vešt u svim stvarima”, šta god to značilo.\nOn je opisan i kao sposoban jahač, neustrašivi mornar i “agresivni” tenkista koji “čvrst drži palicu i gura čeličnog konja poput oluje”.\nSa Kimovom “hrabrošću i smelosti ne može da se meri nijedan smrtnik”, piše u knjizi o “daru sa neba” koji je i “savršen i krasan”.\nTvorci severnokorejske propagande i ranije su u hiperbolama govorili o vojničkoj snazi lidera zemlje, rekavši da se pokazao kao ekspertni strelac već kada je imao svega tri godine i da je “uništio 10 meta sa jednom sekundom razmaka”.\nNavodno Kim ume i da piše poeziju na kineskom i savladao je ne manje od sedam jezika.\nKimov otac propričao kada je imao samo osam nedelja\nRadnička partija, koja je i jedina na vlasti od nastanka Severne Koreje, prethodno je iznosila i slične tvrdnje za Kim Džong Ila, oca sadašnjeg predsednika. Navodno, on je rođen u kolibi na svetoj planini Baekdu, a njegovo rođenje su predskazale jedna lasta, koja se pojavila iako joj nije bilo vreme, dvostruka duga i “svetla zvezda koja je obasjala nebo”. Istoričari pak tvrde da je on zapravo rođen u izbegličkom kamu u Rusiji 1941. godine.\nKim Džong Il je, kako insistiraju državni mediji, mogao da hoda sa svega tri nedelje, pričao sa osam nedelja, napisao 1.500 knjiga za tri godine studija na univerzitetu Kim Il Sung, nazvanom po njegovom ocu, a navodno je za dve godine komponovao šest opera koje su “bolje od ijednog dela u istoriji muzike”. Takođe je navodno bio i vrhunski režiser i “jednim udarcem pogodio 11 rupa u golfu”.\nIzdavanje knjige poklapa se sa time što su Kim Džong Unu dodeljene nove titule od strane Centralnog komiteta Radničke partije i Skupštine Vrhovnog naroda. Nove pozicije dodeljene su trećem članu porodice Kim koja vlada zemljom od 1945. godine kako bi podupro svoj položaj nakon što nije uspeo da uveri predsednika SAD Donalda Trampa da smanji sankcije protiv njegovog režima tokom njihovog samita u Hanoju u februaru.\nDodatne titule uključuju “Vrhovnog predstavnika naroda”, što je izazvalo određeni stepen zabrinutosti na jugu, jer implicira da Kim sada sebe vidi kao šefa svih naroda Korejskog poluostrva i da možda želi i silom da ujedini dve Koreje.\nOtkriveno koliko S. Koreja ima nuklearnih bombi\nTags: KIM DŽONG UN, SEVERNA KOREJA


Predsjedavajući Vijeća ministara BiH primio slovačkog ambasadora - Klix.ba\nBiH Predsjedavajući Vijeća ministara BiH primio slovačkog ambasadora\nPredsjedavajući Vijeća ministara BiH primio slovačkog ambasadora\n19.12.2007. u 10:54\nPredsjedavajući Vijeća ministara Bosne i Hercegovine u ostavci Nikola Špirić i ambasador Republike Slovačke u BiH Miroslav Mojžita, tokom današnjeg susreta u Sarajevu ocijenili su da je saradnja između dvije zemlje u uzlaznoj putanji i da je treba još više intenzivirati.\nPredsjedavajući Špirić i ambasador Mojžita su izrazili zadovoljstvo zbog uspješno prevaziđene političke krize u BiH. Špirić je rekao da je sada stvorena povoljna atmosfera za ispunjavanje preduslova kako bi BiH u prvom kvartalu 2008. godine potpisala Sporazum o stabilizaciji i pridruživanju, navodi se u saopćenju iz Službe za informisanje Vijeća ministara BiH.\nAmbasador Mojžita je izrazio spremnost Slovačke da pomogne BiH na njenom evroatlantskom putu.\nNobelovci i moral 10\nRazgovor za Klix.ba 108\nPodržao negatora genocida 126


Završena nadogradnja videonadzora na ulazima u Kanton Sarajevo – a&s Adria Magazine\nAutor a&s Adria 3 Decembra, 2019 544 Nema komentara\nVideonadzor na ulazima i izlazima iz Kantona Sarajevo, kako ističu u Ministarstvu unutrašnjih poslova KS, uspješno je nadograđen tokom 2019. godine.\nNajveći izazov kantonalnim vlastima je izgradnja savremenog operativnog i videonadzornog centra, budući da nemaju odgovarajuću infrastrukturu i prostor. Za to je, kako kažu u Sektoru za videonadzor Ministarstva unutrašnjih poslova Kantona Sarajevo, potrebna nova zgrada MUP-a.\n“Do tada u planu je nadogradnja postojećeg operativnog centra, u onoj mjeri u kojoj to sadašnji prostor i infrastruktura omogućavaju”, kazali su u Sektoru za videonadzor MUP-a.\nZa prvu fazu projekta 2,3 miliona eura\n“Vlada Kantona Sarajevo je odobrila realizaciju prioriteta 1 u iznosu od oko 4,5 miliona KM (2,3 miliona eura). Ta sredstva su namijenjena za nadogradnju postojeće infrastrukture, pokrivanje savremenim videonadzornim sistemom ulaza i izlaza iz Kantona, što je većim dijelom završeno, zatim pokrivanje glavnih raskrsnica u Sarajevu kamerama nove generacije te modernizaciju postojećeg operativnog centra. Nakon toga, sredstvima predviđenim za prioritete 2, videonadzorni sistem će se proširiti i na druge lokacije, raskrsnice i javne površine unutar Kantona Sarajevo”, kazali su u Sektoru za videonadzor MUP-a Kantona Sarajevo.\nIstiču da je u ovoj godini uspješno izvršena nadogradnja videonadzora nad ulazima i izlazima iz Kantona.\n“Naredna faza projekta videonadzora je implementacija mreže visoke propusnosti koja je osnova za videonadzorni sistem nove generacije u unutrašnjosti Kantona. Takva mreža mora podržati nesmetano funkcionisanje većeg broja kamera najnovije generacije, ali i nadolazećih, odnosno budućih tehnologija. Za tu potrebu MUP KS će pregovarati sa BH Telecomom o mogućem korištenju njihove infrastrukture. Očekivanja su da će BH Telecom kao najnapredniji telekom operater u Bosni i Hercegovini dati punu podršku ovom projektu koji je od vitalnog interesa za sigurnost Kantona Sarajevo”, kazali su u Sektoru za videonadzor MUP-a KS za Klix.ba.\nNakon što se osigura adekvatna mrežna infrastruktura, stvorit će se uslovi za nabavku kamera i izbor najboljeg videonadzornog rješenja.\n“Cilj je da se sigurnost u Kantonu Sarajevo podigne na viši nivo, između ostalog i savremenim sistemom videonadzora koji će biti lako nadogradiv. Sistem videonadzora će se konstantno razvijati jer je i sama sigurnost proces, a ne završni proizvod”, navodi se u odgovoru.\nNavode da će videonadzor isključivo služiti za povećanje sigurnosti građana, a to će se ostvariti kroz efikasniju prevenciju i otkrivanje počinjenih krivičnih djela, ali i kroz bolju sigurnost učesnika u saobraćaju prevencijom i identifikacijom prekršilaca.\n“Kontrola saobraćaja i otkrivanje kriminala su međusobno povezani procesi koji se ne mogu u potpunosti razdvojiti, tako da će videonadzor biti velike koristi kako za uniformisanu, tako i za kriminalističku policiju”, istakli su u Sektoru za videonadzor MUP-a KS.


PayPal i Mastercard proširuju saradnju i uvode nove pogodnosti za potrošače, trgovce i finansijske institucije – Personal magazin\nKompanije PayPal i Mastercard najavile su važno proširenje svoje dugogodišnje saradnje koje za cilj ima unapređenje potrošačkog iskustva time što će Mastercard postati jasno naznačena platna opcija u okviru PayPal…\nKompanije PayPal i Mastercard najavile su važno proširenje svoje dugogodišnje saradnje koje za cilj ima unapređenje potrošačkog iskustva time što će Mastercard postati jasno naznačena platna opcija u okviru PayPal sistema, dok će digitalno plaćanje putem Masterpass novčanika biti omogućeno kao platna opcija kod trgovaca u okviru Braintree sistema, a PayPal će proširiti svoje prisustvo na prodajnim mestima širom sveta. Ove novine će korisnicima Mastercard kartica, finansijskim institucijama i korisnicima PayPal plaćanja pružiti dodatne vrednosti.\nU okviru ovog proširenja partnerstva, potrošači i male firme biće u mogućnosti da odmah unovče sredstva koja imaju na svojim PayPal računima i prebace ih na Mastercard debitne kartice. PayPal će takođe pružiti i određene podsticaje za finansijska sredstva, a u okviru ovog sporazuma je dogovoreno da ta sredstva neće biti podložna naknadama operatora digitalnih novčanika.\n„Izbor potrošača i partnerstva su fundamentalni principi za kompaniju PayPal i oni određuju način na koji mi poslujemo, sa ciljem da našim korisnicima pružimo sjajne mogućnosti da na jednostavniji način upravljaju svojim novcem na internetu, u okviru aplikacija i u radnjama,“ izjavio je Den Šulman, predsednik kompanije PayPal.\n„Bilo da se plaćanje obavlja u fizičkom ili digitalnom okruženju, potrošači žele da vide dobro poznati Mastercard brend kod svog odabranog izdavaoca kartica,“ rekao je Adžej Banga, predsednik kompanije Mastercard. „Proširenje partnerstva sa kompanijom PayPal dodatno osnažuje našu posvećenost da milijardama korisnika kartica širom planete omogućimo da mogu da biraju kada, gde i kako žele da plate dok istovremeno osiguravamo jednostavno i sigurno iskustvo plaćanja na koje su navikli od kompanije Mastercard.“\nPružanje najboljeg izbora i unapređenog korisničkog iskustva\nKompanije PayPal i Mastercard uvode sledeće opcije koje za cilj imaju pružanje većeg izbora i fleksibilnosti u pogledu upravljanja novca korisnicima kartica:\nKompanija Mastercard će biti predstavljena kao jasna i punopravna platna opcija u okviru PayPal novčanika, kako bi korisnici kartica mogli jasno da identifikuju kompaniju Mastercard i izdavaoce Mastercard kartica tokom obavljanja transakcija.\nPotrošači će videti digitalnu predstavu svoje Mastercard kartice od izdavaoca svoje kartice, čime će se osigurati da su sva plaćanja koja se obavljaju putem PayPal sistema zaštićena istim nivoom sigurnosti na koje su već navikli korišćenjem standardnih Mastercard plaćanja.\nPotrošači će moći da odaberu Mastercard kao osnovnu platnu metodu čime će im se obezbediti brzo i jednostavno plaćanje.\nPayPal neće podsticati korisnike Mastercard kartica da povežu svoj bankovni račun putem ACH servisa.\nPayPal će proširiti svoje prisustvo na prodajnim mestima korišćenjem Mastercard servisa za tokenizaciju. Ovo će omogućiti korisnicima da koriste tokenizovane Mastercard kartice u svojim PayPal novčanicima kako bi kupovali u radnjama širom sveta na više od 5 miliona lokacija koje prihvataju beskontaktno plaćanje.\nPoboljšavanje kvaliteta podataka i procesa upravljanja podacima\nUnapređujući napredak koji je postignut u prethodnih nekoliko godina, kompanije PayPal i Mastercard će se zajednički fokusirati na sledeće:\nDodatno unapređenje kvaliteta podataka kako bi se osigurao ujednačen nivo prenosa podataka za izdavaoce Mastercard kartice.\nOsiguravanje veće transparentnosti transakcija na prodajnom mestu uz korišćenje tokenizacije.\nSaradnja sa izdavaocima kartica kako bi se identifikovali korisnici koji žele da prenesu svoja plaćanja putem ACH servisa na svoje Mastercard kartice.\nPružanje dodatnih izbora trgovcima\nTrgovcima koji obrađuju plaćanja putem Braintree sistema biće omogućeno da koriste digitalni novčanik Masterpass. Trgovci koji koriste Braintree za svoju platnu platformu moći će jednostavno da integrišu Masterpass u svoje iskustvo plaćanja, čime će se obezbediti glatko korisničko iskustvo.\nPayPal i Mastercard proširuju saradnju i uvode nove pogodnosti za potrošače, trgovce i finansijske institucije was last modified: September 14th, 2016 by Redakcija


'Non pejper? Ne treba nam on da nam kaže šta da radimo'\nIzvor: B92, 14.Jun.2021, 07:56\nPredsednica tzv. Kosova Vjosa Osmani izjavila je da "non pejperi" koji su se pojavili u prethodnih nekoliko meseci, neće biti tema dijaloga Beograda i Prištine.\nOna je za tamošnje medije kazala da ni po koju cenu neće biti razgovora o promeni granica.\nOsmani je rekla da bi takve "avanture", kao što je promena granica, mogle da destabilizuju ne samo Kosovo nego i ceo region, prenosi Reporteri.\n"Znamo što treba da učinimo i znamo što treba da izbegnemo, a jedna od opasnih avantura koju ćemo izbeći po svaku cenu je ona koja uključuje promenu granica, jer bi to moglo da destabilizuje, ne samo Kosovo, već i čitav region", rekla je Osmani u intervjuu za Al Džazira Balkan.\nPo njenim rečima, nove kosovske institucije koje su formirane posle izbora 14. februara, imaju jasan mandat da ne pregovaraju o pitanju granica i suverenitetu samoproklamovanog Kosova.\n"U potpunosti ćemo poštovati taj mandat. Moramo imati samopouzdanja, ne treba nam ‘non pejper’ koji će nam reći šta treba da radimo", istakla je Osmani.\nOsmani je, govoreći o bivšim liderima OVK kojima se u Hagu sudi za ratne zločine, rekla je da tzv. OVK vodila oslobodilačni rat.\n"Oslobodilačka vojska Kosova bila vojska koja je izašla iz naroda i borila se za oslobođenje. U tom smislu, naglasila bih reč oslobođenje, jer su svi njeni napori bili oslobođenje Kosova od genocidnog režima", rekla Osmani.\nDodala je da, uprkos političkim razlikama koje je imala sa bivšim predsednikom tzv. Kosova Hašimom Tačijem i nekim drugim bivšim liderima OVK, svi treba da cene "doprinos slobodi i nezavisnosti".\n"Skupština Kosova je svojom voljom osnovala Specijalni sud, koji u tom smislu mora da radi prema kosovskim zakonima i Ustavu. Svako od nas mora da shvati doprinos koji su lideri OVK dali međunarodnoj pravdi dobrovoljnim radom sa specijalizovanim komorama", poručila je Osmani.